c: text/html

text: 12 Ku lunaku olwo oligamba nti:“Nkwebaza Ai Yakuwa,Kubanga wadde nga wali onsunguwalidde,Obusungu bwo bwakkakkana mpolampola n’ombudaabuda.+2 Laba! Katonda bwe bulokozi bwange.+Nnaamwesiganga ne sitya;+Kubanga Ya* Yakuwa ge maanyi gange era bwe bukuumi bwange,Era afuuse obulokozi bwange.”+3 Mulisena amazziMu nzizi ez’obulokozi nga mujaganya.+4 Era ku lunaku olwo muligamba nti:“Mwebaze Yakuwa, mukoowoole erinnya lye,Mumanyise ebikolwa bye mu mawanga!+Mulangirire nti erinnya lye ligulumiziddwa.+5 Muyimbe ennyimba ezitendereza Yakuwa,+ kubanga akoze ebintu eby’ekitalo.+Kino ka kimanyisibwe mu nsi yonna.6 Yogerera waggulu era leekaana olw’essanyu ggwe abeera* mu Sayuuni,Kubanga Omutukuvu wa Isirayiri ali wakati mu ggwe mukulu.”

robotstxt: allowed

filter: keep


text:
Wabalusewo olutalo kuttaka oluvanyuma lwo mugagga Mosses Karagwa Kalisa okureta abasilikare bekitongole kyobwanakyewa ekikumi ekya star React Security Company ltd okukuma ettaka abatuuze lyebagamba nti aliba bubi okuva kubatuuze.
Abatuuze olurabye nga omugagga Mosses Kalagwa Karisa arese abasilikare okukuma ettaka lino nabo nebareta Abasilikare ababwe okukuma ettaka lino wamu nebilime byabwe omugagga obutabyonona abatuuze bapangisiza abasilikare okuva Detaille Security Services Ltd bakume ettaka lino wamu nebilime byabwe.
Emunddu eziwera 20 zezibade kuttaka lino erikayanilwa abatuuze wamu nomugagga Mosses Kalagwa Kalisa abatuuze bagamba nti police ye Mubende omugagga yagifula mukage kyayagara kyebakola kwekusarawo okureta bano abobwananyi okukuma ettaka lino wabula abatuuze bagamba nti omugagga ayagara okuba ettaka lino wabula tayina biwandiko bimuwa ttaka lino.
Abatuuze bagamba nti omugagga ono ayaga okweyambisa ekiwandiko kyakoti ekigingilire okusobola okuba ettaka lyabwe kyebagamba nti tekijakusoboka abatuuze bagamba nti oba omuntu afilawo betegefu okuffa olwettaka lyabwe nga newankubade police eyagara okugoba abasilikare okuva kuttaka lino wabula bagamba okujako nabomugagga baveko kuttaka lino.
Abtuuze bagamba nti omugagga ono yabago kuttaka eryasoka era yeyambisa police okubagoba kuttaka enyumba zabwe Emere buli kintu kyasanawo wabula nebagula ewalara kyo neon omugagga ayagara okubagoba kuttaka kwekuleta abasilikare okukuma ettaka lino wamu nebintu byabwe abatuuze bongedeko nti omugagga alundila munimilo zabwe asobole okubagoba kuttaka lino wabula tebaja kuvako.
Addumila Police mu Wamala Region Ovuru Binega asose mulukiiko nabatuuze okusobola okubasaba okujayo abasilikare wabula neberema nga bamugambye nti nomugagga ajeyo ababeRPC era asabye ebitongole ebikumi onbuteyingiza mukayana zattaka zona wabula akulira emilimu mukitongole ekikumi ekya Detail Security Services Ltd yetonze era anategeza nti abasilikare bagenda okubajaayo oluvanyuma police nga eddumilwa DPC wa Mubende police Enock Abaine ettuse kuttaka lino okukakanya embera wabula DPC agamba nti batide nti sawa yona bandikubagana amasasi nabasaba bulyomu okuja abasilikare kuttaka lino.
Abatuuze abasangidwa nga bapangisiza Tulakitta nga balima police esaze akasera akazibu okubamatiza okuja abasilikare kuttaka lino wabula ngabatuuze barangila police okwekobana nomugagga okunyaga ettaka lyabwe kubanga baina ekyapa era District ye Mubende yabakiliza okulikuba basobole okufuna ekyapa kuttaka lino.
Ssentebe wekyalo Mundade LC1 ebimu omugagga byagenda omusenda wo agambye nti kati abantu betamidwa oluvanyuma lwomugagga ono okubagobaganya kuttaka ate newabandisubide obuayambi omugagga atekayo sente wabula omugagga ono talabiseko mulukiiko luno okujako omukubakozi be aze nategeza nti bayina ekyapa kye ttaka lino wabula bano abantu bagara okuliba nabalubula okulivako wabula nabatuuze nabo bagamba nti balina ekyapa kuttaka lino.
Omugagga Kalagwa Mossese jebuvudeko ariko abantu abasoba 5000 beyagoba kuttaka eriwezako sukyeya miyilo 5 era singa omugagga ono anagenda mumaso nentekateka ze abantu abasoba 6000 beboleke okubera ngatebaina webaraga ettaka lino riwezako Sq mailo 7 Bino bibade mugombolola ye Kitumbi S/C wano mubende era ebyalo 10 byebija okusengulwa.
OLUTALO KUTTAKA MUBENDE.
Wabalusewo olutalo kuttaka oluvanyuma lwo mugagga Mosses Karagwa Kalisa okureta abasilikare bekitongole kyobwanakyewa ekikumi ekya star React Security Company ltd okukuma ettaka abatuuze lyebagamba nti aliba bubi okuva kubatuuze.


text:
Omubaka wa Lubaga North Moses Kasibante, ayambalidde gavumenti olw’okuddira ssente ezisoba mu buwumbi kumi ne zigabira ababaka ba palamenti okugenda okwebuza kukyokujja ekkomo ku myaka gy’omukulembeze weggwanga, kyoka nga ssente zino zandiyambye nnyo kunsonga ezaletedde abasawo okwediima.
Ono ayogedde ne kukyotabeera beenkanya nga ku bayizi abasasulirwa amaka g’obwa pulezidenti, ono bino abyogeredde Naumgoona bwabadde y’ebuuza ku balonzi ku kyokujja ekkomo ku myaka gy’omukulembeze, abamugamye nti ssemateeka tageza nakwatibwako.
Kasibante ela ayambalidde gavumenti obutabeera nna bwenkanya mu kulonda abayizi abasasulirwa amaka g’obwa pulizenti mu masomero agenjawulo.
Kasibante asabye abantu abadde mungungaana zino okwetaba mu kulonda ba ssente beebyalo, era balonda abo abanayamba ebitundu byabwe
Posted 5 hours 4 min ago..
Posted 6 hours 21 min ago..
Posted 5 hours 32 min ago..


text:
Okusaba katonda nga tuyita mubaagalwaabe kiri mubintu ebimanyiddwa eri abasiramu bonna munsi yonna. Era hadith weeziri eziwerako eziraga okukkirizibwa kwatawassul nobulungi bwaayo. Sikintu kipya ekyazuukawo obuzuusi wabula nsonga yaamuddiini abasiramu baagitegeera okuviiraddala kuntandikwa yobusiramu nokutuusa olwaleero era tosanga musiraamu yenna nga agirinamu okutamwa.
Era mubuwanvu bwebbanga eryebyaasa ekkumi n’ebina, teri n’omu eyagitamwa okujjako Ibn Taimiyya nomuyiziwe mukyaasa ekyomunaana okuva mumasenguka gomubaka(s.a.w).
N’oluvanyuma olwebyaasa bibiri, Muhammad bn Abdul Wahaab weyajjira naagamba nti “Tawassul” – okusaba katonda nga tuyita mubaagalwaabe – kizuusi muddiini era kubeera kwesinza baagalwa bakatonda.
Tewali kubuusabuusa, okwesinza ekitali katonda, kibeera Shirik era kiri haraam, naye ate ekigendererwa kyaaffe mukiseera kino, sikyakunoonyereza kukwesinza namakulu gaakwo nabukakafu bwaakwo kubanga okunoonyereza ebikwaata kukwesinza nsonga nkulu nyo nga bwetugenda okukwogerako mubutongole mukitunda ekirala ekyeyawulidde. Kati okunoonyereza kwaaffe kuli kutawassulu – okuSaba katonda nga tuyita mubaagalwa bakatonda. Era tugamba:
Tawassulu naabagalwa bakatonda erimungeri bbiri:
1- Okusaba nga tuyita mubaagalwa bakatonda bbo benyini, nga bwetuyinza okugamba: “Ai katonda, mazima nze nkusaba ommalire ekyetaago kyange nga mpita muNabbiwo Muhamad (s.a.w)”.
2- Okusaba nga tuyita mukifo kyaabagalwa bakatonda nekitiibwa kyaabwe, nga bwetuyinza okugamba “Ai katonda, mazima nze nkusaba ommalire ekyetaago kyange olwekitiibwa kya Muhamad Neemizizogye nobukakafubwe”.
Kyokka Abawahaab bbo, baziyiza engeri ezo zombiriri awamu nokubeera nga hadith nenkola y’abasiramu bikakasa Abawahaab kyebatakkiriza era nebikakasa okukkirizibwa okwengeri ezo zombiriri.
Kati, katunyonyole ezimu kuhadith, noluvanyuma tunyonyole ebyafaayo by’abasiramu nenkola yaabwe, tulyoke tukakkanye ekigambo ky’omwogezi ekigamba nti Tawassulu eri haraam era yazuulibwaawo buzuulibwa – bidi-a.
Mazima hadith eziraga okukkirizibwa kwatawassul nyinji nyo era zisangibwa mubitabo bya Tarekh ne Hadith. Zino z’ezimu, muzo, nga ebyokulabirako:
1- Okuva ku Uthman bn Hunaif, yagamba:
“Mazima omusajja yajja ewaNabbi (s.a.w) nga alina obuzibu, n’amugamba: Saba katonda amponye. Nabbi (s.a.w) n’amugamba: bw’oba oyagadde nkusabira, bw’oba oyagadde okugumiikiriza, nakyo kirungi. Naagamba: musabe. Nabbi (s.a.w) n’amulagira okufuna wudhu era agirongoose bulungi, asaale eraaka bbiri, noluvanyuma, asabe nedua eno: “Ai katonda, mazima nkusaba era njolekera jooli ne Nabbiwo, Nabbi owokusaasira, owange ggwe Muhamad, mazima njolekera eri omulezi wange nga mpita muggwe olwokumalibwa kwekyetaago kyange. Ai katonda mufuule omuwolereza wange”.
Ibn Hunaif yagamba:
Ndayidde katonda, tetwayawukana netumala ekiseera nga tukyanyumya, okutuusa bweyajja jetuli nga alinga atabaddeeko bukosefu bwonna.”
Obutuufu bwensibuko ya hadith, tebuliiko kigambo kyonna kubanga kabaka wabawahaab – Ibn Taimiyyah – yagitwaala nga ntuufu era naagamba nti eyagendererwa mu “Abi Ja-afar” – asangibwa muhadith – ye Abu Ja-afar Alkhatwime, era nga ali muebeesigibwa.([1])
Arrafa - e – omuwandiisi wabawahaab oweekiseera kino, oyo atasanga hadith yonna ekwaata kutawassulu okujjako nga aginafuya – agamba kuhadith eyo:
“Tewali kubuusabuusa, mazima hadith eyo ntuufu era njatiikirivu, era kyakakata muyo – nga temuli kubuusabuusa – nti muzibe yaddizibwa okulabakwe olwedua eyomubaka wakatonda(s.a.w).([2])
Era agamba:
“Mazima Nasa-e, Baihaqe, Twabrane, Tarimadhi ne Alhaakim mu ‘mustadirak’, bonna bayogera hadith eyo, naye Tarimadhi ne Alhaakim baagamba: “Ai katonda, mufuule omuwolerezaawe” mukifo eky’ekyo ekyayogerwa muhadith”. ([3])
Ziini Dahlaan – mufti oweemakka – agamba:
“AlBuhar, Ibn Majah, AlHaakim mu”mustadirak” ne Jalaal Ddini mu”Jaami-e” baayogera hadith eyo nensibuko zaayo”. Naffe, katwoogere hadith eyo okuva mubitabo bino ebijja:
(i) Sunan Ibn Majah: omujalad ogusooka, pg 441, number yahadith 1385, muhaqqiq: Muhamad Fu-al Abdul Baaq, kyasasaayizibwa: Daar Ihiya-el kutubil Arabia.
Era Ibn Majah yagamba okuva ku Abi Isihaq: “Hadith eyo ntuufu”.
Era yagamba:
“Mazima Tarimadhi yajoogera mukitabo “Abuwaabul Adi-eya” naagamba: “Hadith eyo, Y’amazima, ntuufu, ya’mwogezi omu”.
(ii) Musnad Ahmad bn Hambal, omujalad ogwokuna, pg 138, okuva ku musnad Uthman bn Hunaif, tab-ul maktabil Islami, Mu-assasat Daar Swaadr / Beirut. Hdith eyo yayogerwa mumakubo asatu.
(iii) Mustadirak Swahihain ekya Haakim Naisabuure, omujalad ogusooka, pg. 313, print Haidar Abood / Hindi. Oluvanyuma olwokwogera hadith, yagamba: “Hadith eyo ntuufu okusinziira kukalombolombo bwabamasheikh ababiri, naye tebagifulumya”.
(iv) Aljaami-u swagiir ekya Suyute, pg. 59, okuva ku Tarimadh ne Haakim.
(v) Talkhiisul Mustadrak, ekya Dhahabe – eyafa mu 748H – kyaakubibwa okuva mubigambo ebinyonyola Mustadrak.
(vi) Taajul Jaami-e, omujalad ogusooka, pg. 286 – ekitabo ekyo kirimu Hadith ezomubitabo ebituufu ebitaano (swihaah) – okujjako Swahih ya Ibn Majah.
Oluvanyuma lw’ebyo, ate kiba tekyetaagisa kunonyereza kukkubo lyahadith oba okugiteekako akamogo.
Ate ebikwaata kukigendererwa kyahadith, kyo kyangu kyakutegeera era hadith eyo, bw’oba agiwadde omuntu ategeera olulimi oluwarabu obulungi nga nebirowoozo by’alina tebiriiko bukyaamu, era nga taliimu kuwakanawakana okwabawahaab nendowooza gyebalina enkyaamu kutawassul, oluvanyuma n’omubuuza Nabbi (s.a.w) kyeyalagira muzibe mudua jeyamuyigiriza, okwanukulakwe – ate mubwangu – kujja kubeera nti: Mazima Nabbi yamuyigiriza ngeriki jayinza okusaba katonda nga ayitira muNabbiwe Nabbi owokusasira amuwolereze ewakatonda amumalire ekyetaagokye.
Era amakulu ago genyini gegagendererwa mubigambo ebiri muhadith eyo eyogeddwa. Nekyetugenda okuzzaako, kwekunyonyola ebigambo ebiri muhadith olwokwongera okugitangaza.
a. “Allahumma Inni as-alka wa atawajjahu Ilaika biNabbiyyika” Mazima ekigambo “Nabbiyyika – Nabbiwo”, kikwaatagana n’ebyo ebikisoose, amakulu: “As-alika – nkusaba” ne “Atawajjahu Ilaika – njolekera jooli”. N’okunyonyola okusingako awo, yye asaba katonda owekitiibwa nga ayita muNabbi (s.a.w) nga bw’ayolekera eri katonda nekitiibwa kyaNabbi n’okuyita muye kenyini. N’ekigendererwa mu “Nabbi”, yye kenyini sossikusabakwe.
Naye oyo ateeka ekigambo “Dua” mukifo kya “Nabbi” mubigambo: “As-alka biNabbiyyika”, aba alamudde nga talina kyeyeekwaasa era aba yekwaase kukitali kituunfu era ekimuleetera ekyo, lwabutakkiriza nti okusaba katonda, nga tuyita muNabbi kikkirizibwa. Kale kwetuteeka ekigambo “dua” mukifo kya “Nabbi” olw’okwagala okugamba nti okusaba katonda nga tuyita mudua yaNabbi tekirina mutawaana, kale, kwekuddira ekikyaamukye nakiffuula ekituufu.
b. “Muhamad Nabbiyyi rrahmat”.
Ekiraga nti ekigendererwa mudua kwekusaba katonda nga ayita muNabbi nekitiibwakye, kwekujja kw’olunyiriri: “Muhamad Nabyiyyi rrahmat” oluvanyuma lwekigambo “Nabbiyyika”.
c. Olunyiriri: “Ya Muhamad Inni atawajjahu bika ila rabbi” lulaga nti omusajja yafuula Nabbi ye kenyini nga mwayisiza okusabakwe sossikusaba (dua) KwaNabbi (s.a.w). Amakulu, yye yasaba nga ayita muNabbi ye kenyini sosimudduwaaye.
d. Mazima ekigambokye: Washaffi-uhu fiyya”, kitegeeza nti Ai omulezi, fuula Nabbi (s.a.w) omuyambi wange era nkusaba okkirize obuyambibwe mubukakafu bwange.
Owange ggwe omusomi owekitiibwa, kimaze okutegeerekeka gyoli nti ensonga enkulu mudua yonna bwebwenyini bwomubaka wakatonda (s.a.w) sosiikusabakwe (duwaaye).
Buli yenna alowooza nti omusajja oyo eyalina obulwadde yasaba katonda nga ayita mudua yaNabbi sossimuye kenyini, aba yeragajjaza kukutegeera obwenyini bwahadith era naajeesiriwalizaako.
Mubutuufu, naawe bw’oba wetegerezza olunyiiriri olugamba:
“Ai katonda, mazima nze nkusaba era njolekera gy’oli neNabbiwo, Nabbi ow’okusaasira” n’olunyiriri olugamba: “Owange ggwe Muhamad, mazima nze njolekera eri omulezi wange nga mpita muggwe”, kyeyoleka bulungi nyo, nti essira lisimbibwa kumubaka wakatonda kenyini era singa ekigendererwa kyaali kyakuyita mudua yaNabbi (s.a.w), ekituufu kyalibadde nti “Nkusaba Nedua ya Nabbi”.
Oluvanyuma lw’ebyo byonna byetunyonyodde, waba tewakyaali kwemulugunya okwemirundi etaano omuwandiisi wabawahaab kweyaleeta mukitabo “Attawaswul ila haqiiqat tawassul” era twanyonyola bulungi okwemulugunya okwo awamu nokukwanukula mukitabo kyaffe “Attawassul” okuva kulupapula 147 – 153.
Atwiyyah Al-Aufi yagamba, okuva ku Abi Sa-eed Alkhudre, mazima omubaka wakatonda(s.a.w) yagamba: “omuntu bwafuluma okuva munyumbaye, nga agenda muswala naagamba: Ai katonda, mazima nze nkusaba nobukakafu bwabasabi bwebalina kuggwe, era nkusaba n’obukakafu bwokutambula kwange kuno, kubanga mazima nze sifulumye lwaabubi, wadde nga ndimwekuluntaze, wadde olwabandabe, wadde olwokuwulikakana, wabula nfulumye lwakutya busungubwo, nakunoonya kusiimibwakwo. Kale nkusaba onkingirize omuliro era onsonyiwe ebyonoono byange kubanga teri asonyiwa byonoono mulala okujjako ggwe, katonda amwolekera nekyenyikye era bamalaika emitwaalo musanvu nebamusabira okumusonyiwa”.([4])
Mazima hadith eyo, etegeerekeka bulungi nyo era etegeeza nti mazima kisaana omuntu okusaba katonda nga ayitira mukitiibwa kyaabo abolongoofu era kikkirizibwa okubafuula abayambi mukumala ekyetaago nokwanukula edua. Era hadith eyo eragiraddala bulungi nga ekwaatagana n’ekyo kyetwogerako.
Mazima Adam (a.s) bweyamala okukola ekyo kyeyali asaana okuleka, neyenenya ewakatonda omugulumivu olw’ekyo kyeyakola.([5]) yasaba katonda nebigambo nga Qur’an bweyalaza (2: 37).
Mazima abavuunuzi ba Qur’an n’abasomi ba hadith bavvuunula Aya eyo – 2: 37 – okusinziira kuhadith ezimu nga zino zetugenda okuleeta wammanga:
Yafulumya Twabraani mukitabo “Almu-ujam Swagiir”, ne AlHaakim mu “Mustadirak” ne Abu Na-em-owe Asfahan-mu “Hilatul Auliya-e” ne Baihaqe mu “Dala-el Nubuwwah” ne Ibn Asskir – owe Damashiq mu “Tarekh” ne Ssuyuti mu “Tafsiir Daarul Manthoor” ne Aluuse mu Tafsiir “Ruuhul Ma-ani”, okuva ku Umar bn Khatab, okuva kuNabbi (s.a.w) mazima yagamba:
“Adam bweyamala okukola ekyonoono kyeyakola, yasitula omutweegwe natunula waggulu, naagamba: nkusaba, kulwobukakafu bwaMuhamad okujjako nga onsonyiwa. Katonda n’amugamba: Muhamad yaaliwa! Naagamba: Erinyalyo litukuzibwe, bwenamala okutondebwa, nasitula omutwe gwange, nentunula kunnamulondoyo, nalaba nga kuwandikiddwaako: Teri yesinzibwa okujjako katonda. Muhamad mubaka wakatonda. Nengamba: Mazima teri muntu alina kitiibwa kisinga ky’oyo nanyini linya lyewateeka awamu n’erinyalyo, (katonda) n’amugamba: Mazima yye yowenkomerero mubaNabbi mululyoolwo, era singa teyali yye, ssalikuntonze”.([6])
(i) Mazima muQur’an eyekittibwa yakozesa enjogera “ebigambo” nga ategeeza bantu okwawukanako nenjogera ezaffe zetulina. Ekyokulabirako:
(a) katonda agamba:
“Mazima katonda akusanyusa (n’amawulire) ag’okufuna Yahya agenda okukakasa ekigambo ekiva ewakatonda”.([7])
(b) katonda ayongera n’agamba:
“Owange ggwe Mariam, Mazima katonda akusanyusa nekigambo okuva eri yye (nga) erinya lyekigambo ekyo: massih Isa bn Mariam”.([8])
(c) Era agamba:
“Mazima Masiih Isa bn Mariam mubaka wakatonda era kigambokye”.([9])
(d) Era agamba:
“Bagambe, (ownge ggwe Muhamad): Singa enyanja zaali bwiino nga ziwandiika bigambo bya Mulezi wange, (enyanja) Zaliweddewo…”([10])
(e) Era agamba:
“... Nenyanja (katonda) najongerako amayanja amalala musanvu (nga gonna g’akuwandiika bigambo byakatonda) ebigambo byakatonda tebiggwayo”.([11])
Awamu nokwetegereza Aya ezo zonna ezikulembedde, kisoboka okugamba nti ekigendererwa mu “Ebigambo” mukigambo kyakatonda “Adam yasaba omuleziwe nebigambo” kibeera bantu abebitiibwa abaatukuzibwa abo Adam beyayitiramu okusaba katonda.
Ne muhadith gyetuleese emabega, linya lyaMuhamad lyokka lyeryayogerwa, naye hadith ezisangibwa mumadhihab amatuufu, osanga hadith nga ekwaatagana ne Aya eyekitiibwa.
Hadith yayogerwa mubifananyi bibiri, ekigambo “kalmaat” kyavvuunulwa nti gemannya ataano amalungi (a.s), ate nekivvu-unnulwa nti kyekitangaala kyaabwe. Mpozzi oyinza okwongera okwetegereeza hadith eno:
“Mazima Adam yalaba ebyawandiikibwa kunnamulondo nga mannya gagulumizibwa era gakitiibwa, kale naabuuza ebigafaako?, naagambibwa nti gano amannya gegasinga ebitonde ekitiibwa ewakatonda owekitiibwa. N”amannya ago: Muhamad, ne Ali ne Fatima ne Hasan ne Hussein. Adam naasaba omuleziwe nga ayitira mubo olwokukkiriza okweneyakwe n’okusitula ekifookye.”([12])
Ate hadith endala ziraga nti Adam yalaba ekitangaala ekyaabantu abo abataano ekirungi naasaba nabo.([13])
(ii) Bwetuba tusomye ebitabo ebyebyafaayo nebya hadith. Kitweyolekera bulungi nti ensonga ya Nabbi Adam okusaba nga ayita muNabbi Muhamad (s.a.w) yali emanyiddwa era nga njatikirivu mubantu. Kale kyova olaba Malik bn Anas – Imam wabaMalikia – agamba Mansoor Dawaaniiqe mumuzikiti gw’omubaka wakatonda: “Yye lyekkubolyo nekkubo lya taatawo Adam”.([14])
N’abayimbi (poety) abasiramu balina obuyimba obwogera kunsonga eno. Ibn Jaber agamba:
Kululwe, mazima katonda yayanukula Adam mukiseera kyeyasabiramu, Era n’awonyezebwa mulyaato, Nooh.([15])
Ate omulala agamba – waaste.
Abantu, kulwaabwe byasonyiyizibwa ebyonoono bya Adam.
Era bbo lyekkubo, nemunnyeenye ezaakayakana.([16])
“Fatima muwala wa Asad bweyamala okufa, omubaka wakatonda yagenda gyaali, naatuula eri omutweegwe, naagamba: katonda akusaasire owange ggwe maama wange oluvanyuma lwamaama wange. Oluvanyuma, omubaka n’ayita Usaamah bn Zaid ne Abu Ayyub Alanswaar ne Umar bn Khatab nomuvubuka omuddugavu, basime entaana. Bwebaamala okutuuka ku Lahad (mwaanaadaan) omubaka wakatonda yye kenyini yajesimira era nafulumyamu ettaka nemikonogye. Bweyamala, yajiyingiramu neyebakamu, oluvanyuma naagamba: katonda y’oyo nanyini kuwa bulamu era yenanyini kutta nga ate yye mulamu, tafa. Sonyiwa maama wange – Fatima bint Asad, omugaziyirize obuyingirobwe olwobukakafu bwaNabbiwo nebaNabbi abo abansooka”. Yayogerwa Twabrani mu “Alkabiir” ne “Al-Ausat” ne Ibn Habban ne Alhaakim era nebagamba nti ntuufu.([17])
Sayyid Ahmad Zaini Dahlan yawandiika mukitabo “Darar Ssaniyya bweyali nga adda mubawahaab:-
“Abi Shaiba yagamba, okuva kujaber bwaatyo. Era ebigambo by’ebimu Ibn Abdul Barr byayogera okuva ku Ibn Abbas, ne Abu Na-em bwaatyo mu “Hilliyyatul Auliyaa-e” okuva ku Anas. Ate ebyo byonna Alhaafidh Jalaal Ddini Assuyuut n’abyogera mu “Aljaami-el kabiir”.([18])
Naye ate ffe twaleeta hadith eyo okuva mubitabo bibiri nga ekimu kubyo kikwaata kudua – era nga kyekyokwogerako kyaffe – okwawukanako nekirala.
Ebitabo ebyo, byebino:
(i) “Hilliyytul Auliyaa-e” ekya Na-em Al-Asfahani / omujalad ogwokusatu, gp. 121.
(ii) “wafa-ul wafa” ekya Samuhoodi.
Ab’ogezi bahadith bonna baagamba nti omuwarabu munnamalaungu yajja eri Nabbi (s.a.w) naagamba:
“Mazima tukujidde naye nga tetulinaayo ngamiya ekaaba wadde omwana assa.
Oluvanyuma n’agamba:
Tukujjidde, nga abakazi tebaliimu mata
Era mazima mukadde womwaana atewanyiziddwa okuva kumwaana
Era teri kintu mw’ebyo abantu byebalya kyetulina
Okujjako enniimu ezikaawa namalagala agamatabi
Ate tetulina buddo okujjako gyooli yeeri obuddukiro bwaffe
Era obuddukiro bwabantu buliwa okujjako eri ababaka?
Omubaka wakatonda (s.a.w) n’asituka nga bwasika enkutuye okutuusa bweyalinya ekituuti, n’asitula emikonogye, n’agamba: Ai katonda, tunyweese enkuba efukumuka … naye teyassa mikonogye okujjako nga eggulu likutte... oluvanyuma n’agamba: ndayidde katonda, ebirungi bya AbuTalibi byayitirira, singa abadde akyaali mulamu yalibadde atebenkera. Ani atuleterayo kubigambobye?
Ali bn Abu Talib (a.s) n’asituka, n’agamba: olinga ayagala ebigambobye bino, owange ggwe omubaka wakatonda:
Nabawarabu basaba okunyweesebwa nekyeenyikye
Omulezi wabaamulekwa omukuumi wabanamwandu
Abebitiibwa mub’olulyo lwahashim bamwetoloola
Era bbo waali babeera mubyengera namirembe
Nabbi(s.a.w) n’agamba: “Ajal” yyee.
Ali n’aleeta obuyimba nga omubaka wakatonda asabira Abu Talibi okumusonyiwa jaali kukituuti. Oluvanyuma, omusajja okuva mukika ekye “kinaanah” n’ayimirira, n’ayimba, n’agamba:
Amatendo gago, ate nokutendereza kuva mw’oyo eyebaza
Tunyweeseddwa kulwekyeenyi kyaNabbi enkuba
Ngamba: Ebitabo ebyogera kunsonga eyo bingi nyo, naye ffe tugireese okuva mubitabo bino:
a. “Umdatadtul Qari-e” ekinyonyola hadith zaBukhar: omujalad ogwomusanvu, pg. 31, omutunzi: badru Ddini Muhamood bn Ahmad Al-Ain, yafa mumwaka 855, kyakubibwa, Idaaratu Ttabaa-atil Muniiriyyah.
b. “Shareh Nahjul Balagh”, ekya Ibn Abi Alhadiid, Juzu 14, pg. 80.
c. “Assiratul Halabiyyah”: omujalad ogwokusatu, pg. 263.
d. “Alhujjatu Ala ddhahib ila takfiir Abi Talib”: omutunzi: Shamsu Ddini Abi Ali Fakhaar bn mu-ed, yafa mumwaka 630, kyakubirwa Najaf, mukifo kya Alawiyy, pg. 79.
e. “Siiratu Ziini Dahlaan”: kyakubibwa mubigambo ebinyonyola Siira ya halab, omujalad ogusooka, pg. 81.
Kyayogerwa nti Sawaad bn Qaarib yayimbiramu Omubaka wakatonda obuyimba bw’akola nabwo tawassul.
Agamba mubwo:
Mpa obujulizi nti mazima katonda teri mulezi ataliyye
Era mazima ggwe wesigibwa eri buli yenna ataliiwo
Era mazima gwe osinga okubeera okumpi okuyitiramu,
Eri katonda owange gwe mutabanyi wabebitiibwa abalungi
Kale tulagire kyonna ekiba kikujidde owange gwe asinga abatume
Wadde nga kirimu obuzibu nobukalubu
Beera omuwolereza wange olunaku lwewatagenda kubeera muwolereza
Weyimirire wadde mukantu akatono ku Sawaad bn Qaarib([19])
Owange ggwe omusomi owekitiibwa, tunyonyodde – nga ate tukyanyonyola – hadith eziwerako ezikwaata kutawassul nga twesigamira kubitabo byatarekhe ne hadith ebyaBasunni.
Naye tawassul n’abagalwa bakatonda muhadith ezayogerwa okuva kuba Imam ba Ahlul Bait (a.s) – mubitabo ebyaBashiya – nyanjulukufu bulungi era nyweevu kubanga zaalazibwako nemumadua.
Wabula kyetwebuuza: Abaffe, tukakasibwaako amateeka g’obusiram kugajja ku “Ibn Taimiyyah” ne “Muhamad bn Abdul Wahaab” n’abo ababafaanana, oba tulina kugajja kululyo Lwamubaka wakatonda olwo Nabbi lweyayogerako muhadith “Thaqalain” nti kyekizito ekitono nekipimo kya Qur’an?!!
Mazima buli musiram yenna – alina okulengera – alamula butereevu nti tusaana – kugoberera lulyo lwaNabbi olutukuvu katonda lweyajjako obukyaafu n’alutukuza olutukuza. Mukukola-amazambi.
Amadua agalimu tawassul n’abagalwa bakatonda omugulumivu. Mayitirivu era gali mubitabo “swahiifatul Alawiyya”([20]) nemudua ya “Arafa”([21]) ne“Swahiifat Ssajjadiyya”([22]) nebitabo ebirala bingi ebyadua.
(1) Agamba omukulembeze wabakkiriza – Ali (a.s) – muduwaaye:
“... kulwobukakafu bwa Muhamad n’abantu ba Muhamad bwebalina kuggwe, nekulwobukakafuubwo obunene bw’olina gyebali (nkusaba) obawe ebyengera nga bw’oli nti ggwe nanyinibyo era ompe ebirungi ebyo byewawa abasabi mubaddubo abaafa mubakkiriza, nebirungi ebyo by’owa abakyasigaddewo mubakkiriza...”([23])
(2) era agamba: Sayyid Shuhada – Hussein (a.s) – mudua ya Arafa:
“... Ai katonda, mazima ffe twolekera jooli – olweggulo luno lwewakakasa era nolugulumiza – neMuhamad, Nabbiwo era omubakawo, omulondemuuwo mubitondebyo”.
(3) Era agamba Imam Zainul Abidiin (a.s) muduwaaye nga omwezi gwa Ramadhan gunatera okuggwako:
“... Ai katonda, mazima nze nkusaba kulwobukakafu bw’omweezi guno n’obukakafu bw’abo abagwesinzizaamu – okuva kuntandikwa yaagwo okutuusa kunkomerero yaagwo – mumalaika jewasembeza oba Nabbi gwewatuma oba omuddu omulongoofu gwewalondamu...”([24])
Mazima enkola yabasiramu – okuviiraddala mubulamu bwaNabbi(s.a.w) noluvanyuma lwokufaakwe – yali etambulira kutawassul n’abagalwa bakatonda nokusaba katonda okubawolereza kulwekitiibwa kyabwe namadaala gaabwe agawaggulu eri katonda owekitiibwa.
1- Omunabyafaayo omwatikrivu – Ibn Al-Athiir, eyafa mumwaka 630, yawandiika:
“Umar bn khatab yasaba enkuba nga ayita mu Abbas, omwaka gwa “Ramaada”, oluvanyuma lwenkuba okubula, katonda omugulumivu n’atonyesa enkuba, ensi neramuka. Umar n’agamba: Oyo – ndayidde katonda – lyekkubo erituuka ewakatonda era alina nekifo muye. Hassan n’agamba:
Imam yasaba nga ekyeeya kituddingana
Enkuba netoonya olwekyenyi kya Abbas
Taata waNabbi omuto muganda womuzaddewe oyo,
Eyasika Nabbi mukitiibwa sossibalala
Katonda alamusizaa naye ensi okutuusa bwe-fuuse,
Eyakiragala enjuyizaayo oluvanyuma olwokukala
Abantu bwebaamala okunywesebwa, nebatandika okumufunako omukisa (Tabarruk) nga bwebagamba: nga weesiimye, gwe nanyini kunyweesa Haramain!”([25])
Mazima okwetegereza munsonga ezebyafaayo – nga Bukhar bweyanyonyola ezimu muzo mukitabokye – zikakasa nti emu kunsonga zetuyitamu, yetawassul n’abantu abamadaala agawaggulu nekitiibwa ewakatonda kubanga mulimu okusembera ewakatonda nokufuna ekitiibwa eri omusabi.
Ate ere kigamboki ekyanjulukufu okusinga ekigambo kya Umar kyeyagamba ku Abbas?!
2- AlQastalani – eyawangaala ekiseera ekimu ne Suyuuti – eyafa mumwaka 923H, yagamba:
“Mazima Umar – bweyamala okusaba enkuba nga ayita mu Abbas – yagamba: “Abange mwe abantu, mazima omubaka wakatonda yali ayisa Abbas nga omwaana bwayisa omuzaddewe, kale mumugoberere nga mumanyi nti taatawe muto era mumufuule ensonga ebatuusa ewakatonda omugulumivu”. Kale omwo mulimu okwogera kutawassulu. Era awo wetutakkiririza kigambo kyoyo aziyiza tawassul nabalamu oba n’abo abaafa, nekigambo ky’oyo aziyiza tawassulu nomuntu yenna atali Nabbi”.
3- Twakyogerako emabega nti Mansoor Al-Abbase (Dawaniiqe) yabuuza malik bn Anas – Imam – engeri eyokulambulamu omubaka wakatonda (s.a.w) nokusaba katonda nga mpita muye (tawassul)... n’aagamba Malik:
“Owange gwe Aba Abdullah, njolekere Qibla ndyoke nsabe oba njolekere mubaka waakatonda? Malik naamugamba nga amwanukula: lwaki omukyuusako ekyenyikyo nga ate lyekkubolyo nekkubo lyataatawo Adam eribatuusa ewakatonda kulunaku olwenkomerero? Ekituufu, mwoolekere, era osabe katonda okukuwolereza nga oyita muye, ajja kukuwolereza. Katonda yagamba: “Era singa mazima bbo, mukiseera kyeberyazamanyirizaamu emitima gyabwe...”([26])
4- Ibn Hajar Al-Haithame yayogera obuyimba bwa Shafi-e buno obubiri:
Abantu BaNabbi lyekkubo lyange era mubo mwempitira okutuuka gyali.
Nsu’bira okuweebwa ekitabo kyange nomukono ogwaddyo nga mpita mubo.([27])
Okusinziira kw’ebyo byonna byetwogedde mubyet`wese-mbezezza n’obujulizi, kitumala okugamba nti baNabbi nabanaddini abebitiibwa, gegamu kumakubo oba ensonga mwetuyitira nga katonda bweyagamba:
“Abange mwe abakkiriza, mutye katonda era munoonye ebibasembeza (ekkubo) gyali”.([28])
Mazima katonda yalagira okubateekawo nokubafuula ekkubo gyaali.
Era tewali kubuusabuusa, ensonga oba ekkubo erisembeza omuntu oba erimutuusa ewakatonda teryeyawulidde mukutuukiriza byatulalikibwaako nakwewala byatuziyizibwa, wabula libuna buli kyonna ekirungi, era nga mwemuli netawassul n’abagalwa bakatonda.
Abaffe, tuyinza okugamba nti abamanyi baategeera bubi amakulu gekigambo “Wasilah”? awamu nokubeera nga bebananyini kumanya busiramu nakukwaata hadith?
Mazima abo abakyuusa ebitabo okuva kubigendererwa byabyo, nebeefuula abanoonyereza wano nawali olw’okwagala okukyuusa hadith, abo bebalamula awatali kwesigamira kubujulizi.
5- Bukhar agamba muswahiih – mukitabokye:
“Mazima Umar bn khatab yali nga buli ekyeeya lwekiba kibajidde, nga asaba okunywesebwa na Abbas bn Abdul Mutalib(r.a), n’agamba: Ai katonda, twaali tukusabanga okutunyweesa nga tuyita muNabbiwaffe era natunyweesa, kale kati tusaba okutunyweesa netaata waNabbiwaffe, era tunyweese. N’agamba: era nebanyweesebwa”.([29])
Hadith eyo terina kigambo kyonna kubutufu bwayo era nomuwadiisi wabawahaab – Rafa-e atakkiriza hadith zatawassul, yaakiriza nti ntuufu, era yagamba:
“Mazima hadith eyo ntuufu.([30]) kale bwekiba nga kituufu nti amateeka g’obusiram gakkiriza, tubeera nga ffe abaasooka abantu bonna okujikolerako n’okugiteeka munkola”.
Kale bwetuba twetegerezza ebyo byebaayogera okuva ku Umar bn Khatab ebikwaata ku tawassul ne Abbas, era n’abeera nga yalayira n’agamba nti “Oyo –ndayidde katonda – lyekkubo erituusa ewakatonda…”, kyeyoleka bulungi nti mazima obukakafu bwatawassul – mukifo ekyo – bwali bwakuyita mu Abbas yekenyini oba obwenyinibwe nekitiibwakye ewakatonda omugulumivu, sossikuyita mudua ya Abbas.
N’okwongera kw’ebyo, Muhamad bn Nu-uman Almaliki – eyafa mumwaka 683 – yanyonyola mukitabokye “Misbaah dhulaam fil mustagiithiin bikhairil Anam” engeri Umar gyeyakolamu tawassul nga ayitira mu Abbasa. Yagamba:
“Ai katonda, mazima ffe tukusaba okunyweesebwa netaata waNabbiwo era tusaba okuwolerezebwa gyooli nobukulubwe era nebanyweesebwa” Nekunsonga eyo, agamba Abbas bn Utbah bn Abi lahab:
Netaatawange, katonda yanywesa Hijaz nabantu baamu.
Yasaba ebire okunywesebwa nobukulubwe, Umar.
Era Hassan naye bw’atyo, yayimba n’agamba:
“Ebire byatonyesa enkuba olwekyenyi kya Abbas”
Ne Ibn Hijir Al-Assiqalani yagamba:
“Mazima Abbas yasaba eri katonda omugulumivu n’agamba... era mazima abantu kulwange boolekedde gyooli olwekifo kyange eri Nabbiwo”.
Owange ggwe omusomi owekitiibwa, kimaze okweyoleka obulungi nti tawassul yali ekwaata ku Abbas ye kenyini nekitiibwakye. Era abamanyi ba balagh ne Adab baagamba: “okugatta okulamula kukitendo kivaamu ensonga”.
Amakulu nti: okulamula bwekubeera kukitendo, kiba kiraga nti ensonga mukulamula okwo, kyekitendo. Okugeza, Qur’an egamba: “Era kiri kw’oyo nanyini kuzaalirwa mwaana, okugabirira abakazi”. Amakulu nti: omukazi bwa’zaalira omusajja omwaana, kiri kumusajja okugabirira omukazi oyo. Kati okulamula kwekukakasa kwokugabirira, nekitendo, yazaaliddwa – omukazi gwazadde.
Ekyokulabirako ekirala: Singa omuzadde agamba omwaanawe nti “gulumiza omumanyi”, kitegeeza nti ensonga enkulu kwekumanya okumulimu.
Kale, okuzimbira kw’ekyo, mazima ekigambo kya Umar: “Mazima ffe tusembera gyooli nga tuyita mutaata waNabbiwo”, kirimu okunyonyola ensonga lwaaki abantu baakola tawassul ne Abbas nebaleka abalala. Ensonga eri nti, lwakuba Abbas taata waNabbi (s.a.w) ate era Abbas ye kenyini yanyonyola n’agamba: “olwekifokyange kyennina eri Nabbiwo”.
Mubufunze, oluvanyuma lw’ebyo byonna ebinyonyoddwa emabega... tugamba nga era tukakasa nti mazima abasiram okuviiraddala kuntandikwa yobusiram, baali bakolanga tawassulu kubantu abalongoofu abakozi bemirimo emirungi.
6- Obuyimba bwa Swafiyya kuntaana yaNabbi:
Swafiyya bint Abdul Mutalib – Senga waNabbi – yayimbira kuntaana yaNabbi (s.a.w). Obumu kubuyimba:
Owange ggwe omubaka wakatonda, ggwe gwetusuubira
Wali otugabirira era tewali mukodo
Era wali otuyisa bulungi, otukwaata mpola era nga oli Nabbi waffe
Kirungi omuntu okukaabireko olwaleero oyo omukaabi.([31])
Mazima obuyimba obwo – obwayimbibwa nga baswahaaba bawulira era abanabyafaayo nebabuwandiika, tufunamu ensonga bbiri:
1- Mazima okwogera n’emyoyo – nokusingiraddala omwoyo gwaNabbi (s.a.w) oluvanyuma lw’okufaakwe, kwaali kukkirizibwa era nga wekuli. Ekigambokye kyeyagamba nti “owange ggwe omubaka wakatonda” tekyaali kyamuzannyo wadde okubeera Shirik nga abawahaab bwebagamba.
2- Ekigendererwa “Gwe gwetusuubira” kiraga nti Nabbi (s.a.w) mwemuli okusuubira kwabasiram bonna mubulimulembe nemumbeera era enkolagana tekutukanga naye noluvanyuma olwokufaakwe.
Kisaana okubeerako nebimu kubitabo ebirungi ebyetagisa okulaza abamanyi abasunni byebaawandiika ebikwaata kutawassul neNabbi owekitiibwa (s.a.w).
Okusoma ebitabo ebyo, kutusobozesa okuzuula endowooza yabasiramu kukukola tawassul nebaNabbi n’abagalwa bakatonda era nekutukakasa nti mazima tawassul yali nkola nga weeri era nga egobererwa nabasiramu okuviiraddala mumirembe egyasooka.
1- Ekitabo; Al-wafa-u fi Fasha-elil Mustafa: ekya Ibn AlJauzi, eyafa mumwaka 597H, yatongola omulyango ogukwaata kutawassul neNabbi (s.a.w) nomulyango omulala nga gukwaata kukusaba katonda okuwolerezebwa nentaanaye eyekitiibwa.
2- Misbaah dhalaam fil mustagiithin bikhairil Anaam: Kyatungibwa Muhamad bn Nu-uman Almaliki eyafa mumwaka 673h era samuhuudi yajjamu yomulyango ogukwaata kutawassul n’aguteeka mukitabo: Wafa-ul wafa, era alina nebirala bingi byeyakoppamu.
3- Albayaan wal Ikhitisar: ekya Dauda Almaliki, Ashaadhili, yateekamu ebikwaata kutawassul z’abamanyi n’abalongoofu zebaakolanga kumubaka owekitiibwa (s.a.w) mubiseera ebyobuzibu.
4- Shifa-u siqaam: ekya Taqiyyi Ddini Sabaki, eyafa mumwaka 756H. Yayogera kukusaba nga tuyita muNabbi (s.a.w) okuva kulupapula 120 – 133.
5- Wafa-ul Wafa li-akhibar Daaril mustapha: ekya Sayyid Noor Ddini samuhoodi, eyafa mumwaka 911H. Yayogera kutawassul era n’agigaziya nyo Mujuzu eyokubiri okuva kulupapula 413 – 419.
6- Almawahib Ddaniyya: ekya Ibn AL-Abbas AlQastalaane eyafa mumwaka 932.
7- Shareh Almawaahib Ddiniyya: ekya Razaqaane Almaaliki oweMisir, eyafa mumwaka 122, mujuzu eyomunaana, olupapula 317.
8- Swuluhul Ikhiwaan: ekya Khalide AlBaghdaade, eyafa mumwaka 1299. Era alina Risaala endala gyeyakuba nga adda mu Aluusi kunsonga yatawassul neNabbi – okusaba nga tuyita muNabbi (s.a.w) – era yakubibwa (Risaala) mumwaka 1306H.
9- Kanzul Mutwalib: ekya Aduwi Alhamzaawe, ayafa mumwaka 1303.
10- Furqaanul Quran: ekya Ezaame Ashaafi-e Alqadha-e, ekitabo ekyo kyakubibwa awamu nekitabo “kitaabul Asmaa-e waswifaat” ekya Baihaqe, mumpapula 140.
Owange ggwe omusomi owekitiibwa, mazima okusoma ebitabo ebyo – n’okusingiraddala ebyo ebyayogera kutawassul nebigigaziya, neswuluhul Ikhiwaan, ne Furqaanul Qur’an – kukukakasa nti mazima abasiramu mubuli mulembe bakola tawassulu neNabbi (s.a.w) era ojjakulaba obubuze bwa Ibn Taimiyya n’omuyiziwe, nobukyaamu bwebirowooza byabwe, n’obufu bwenzikiriza yabwe.
Mukukomekkereza ekitundu kino, tugamba: Mazima Qur’an eyekitiibwa eyogera lwaatu era ekkiriza tawassul n’abagalwa bakatonda (ekkiriza okusaba katonda nga tuyita mubagalwa bakatonda).
Era Qur’an yenyini ekowoola abantu: “Abange mwe abakkiriza, mutye katonda era muteekewo ekkubo (eribasembeza) gyaali, era mufaabikane mukkubolye, obeera olyawo muyinza okwesiima”.([32])
Mazima Aya eyo, etukowoola okwetekerawo ekkubo mubifo byonna okutwaaliza awamu.
Ekibuuzo: “Wasiilah” kyekyi?
Okwanukula: Qur’an eyekitiibwa teyakyogera, wabula, tewali kubuusabuusa, ebyaalalikibwa muddini biri mumakubo agatuusa omuntu kuwesiima nokuwona, wabula era tetuyinza kugamba nti ebyo byokka gemakubo oba ensonga eziyinza okutuusa kukwesiima.
Bwetuba twesigamidde kubyafaayo, tukiraba bulungi nga enkola yabasiramu okuviiraddala muntadikwa, yalimu okufuula abagalwa bakatonda abalongoofu okubeera agamu kumakubo agabatuusa kukwesiima nokumala ebyetaago byabwe nokutuukiriza ebirubiriwa byabwe, era ekyo kyeraga bulungi mubigambo bya Imam Maliki ne Mansoor AL-Abbase, ne tawassul umar bn khatab gyeyakola nga ayita mu Abbas bweyali asaba enkuba.
“Mazima okwo kujjukiza, oyo aba ayagadde yeteekerewo eri katondawe ekkubo”.
([1]) MuSanad Ahmad, mulimu “Abu Ja-afar Alkhatuime”, naye mu Sunan Ibn Majah, mulimu “Abu Ja-afar” lyokka.
([2]) Atawaswul Ila haqiiqat Tawassul: pg. 158.
([3]) Atawaswul Ila haqiiqat Tawassul: pg. 158.
([4]) Sunan Ibn Majah: pg. 256, hadith no. 778.
([5]) Mazima kyakakata nti okuziyiza katonda kweyaziyizaamu Adam okulya kumuti kwaali kwakumulungamya nakumubuulirira.
Kale nga bwaayawukana kukumubuulirira okwo, tafuna musango wadde okumubonereza era tekimujjaako kubeera “ma-asuum” – atakola mazambi”. Mpozzi ekyaddirira kwekumufulumya muJjana nga katonda bweyakiteekateeka. Kisoboka okutunulako mu Aya zino: 20: 118, 20: 119.
([6]) Mustadrak Swahihain: juzu 2, pg. 615 – Ruuhul ma-ani: Juzu 1, pg. 217, - Darrul Manthoor: Juzu 1, pg. 59 okuva ku Twabran ne Abi Na-em ne Baihaqe.
([7]) 3: 39.
([8]) 3: 45.
([9]) 4: 171.
([10]) 18: 109.
([11]) 31: 27.
([12]) - Majma-ul Bayaan: Juzu 1, pg. 89, print. Lubanon.
- Tafsiirul Bruhan: Juzu 1, pg. 86 – 88, hadith no. 2, 5, 11, 12, 14, 27.
([13]) Tafsiirul Bruhan: Juzu 1, pg. 87, hadith no. 13, 15, 16.
([14]) Kitaab Durar Assuniyya ekya Sayyid Ahmad Ziini Dahlan: Juzu 10.
([15]) Kashiful Iritiyab: pg. 207.
([16]) Kashiful Iritiyab: pg. 308.
([17]) Kashiful Iritiyab: pg. 312, okuva ku “Khulaasatul Kalaam”.
([18]) Kashiful Iritiyaab: pg. 312pg. 313 okuva khulasatul kalaam.
([19]) Attawaswul ila haqiiqat tawassul: pg. 300.
([20]) Mulimu amadua mangi era agamu ga Imam Ali(as) yagakunganya: Shaikh Abdullah Ssamahiije.
([21]) Dua ya Imam Hussein (a.s) olunaku lwa Arafa.
([22]) Mulimuamadua naye nga agamu ga Imam zainil Abidiina(a.s).
([23]) Swahiifatul Alawiyyah ekya samuhuuje: gp. 51.
([24]) Swahiifat Ssajjadiyya: Dua no 44.
([25]) Tarekh Usudul Gaaba fi ma-arifat Swahaaba: Juzu 3, pg. 111, print Misir.
([26]) Wafa-ul wafa: Juzu 2, pg. 1376.
([27]) Aswawa-eq Almuhriqa ekyo Ibn Hajar: gp. 178, ekitabo kijudde ebyobulimba bingi era abamanyi bangi abaakiddamu nebamuhaqiqiin nga Shahiid Saeed Alqadh Noor Ilah Tasatture mukitabokye: “Swawaarim Almuhriqa”.
([28]) 3: 35.
([29]) Swahihul Bukhar: Juzu 2, pg. 32.
([30]) Ekyalibadde ekitufu kwekugamba nti ekyafaayo ekyo, kitufu, kubanga hadith – mumateeka – byebigambo byaNabbi (s.a.w) ate ffe tuli kubyafaayo, ebyokunyonyola hadith tubimaze.
([31]) - Dhakha-erul Uqba: ekya Hafidhi Almuhbbu Attabare, pg. 252.
- Majma-u Zawa-ed: Juzu 9, pg. 36.
([32]) 5: 34.


text:
ESSUULA 126
Bamwegaanira mu Luggya lw’Ennyumba ya Kayaafa
MATAYO 26:69-75 MAKKO 14:66-72 LUKKA 22:54-62 YOKAANA 18:15-18, 25-27
PEETERO YEEGAANA YESU
Yesu bw’akwatibwa mu nnimiro y’e Gesusemane, abatume batya nnyo ne bamwabulira. Naye ababiri ku bo tebagenda wala. Ababiri abo ye Peetero “n’omuyigirizwa omulala,” kirabika omutume Yokaana. (Yokaana 18:15; 19:35; 21:24) Baagala kulaba ebinaddirira nga Yesu atwaliddwa mu maka ga Anaasi. Anaasi bw’aweereza Yesu ewa Kayaafa, Kabona Asinga Obukulu, Peetero ne Yokaana bamugoberera naye nga beesuddeko akabanga. Bali mu kutya kwa maanyi olw’ekyo ekiyinza okubatuukako, n’olwekyo ekiyinza okutuuka ku Mukama waabwe.
Olw’okuba Yokaana amanyiddwa kabona asinga obukulu, akkirizibwa okuyingira mu luggya lw’ennyumba ya Kayaafa. Naye Peetero asigala bweru ku mulyango okutuusa Yokaana lw’ajja n’ayogera n’omuwala omuweereza akola ng’omuggazi w’oluggi. Oluvannyuma Peetero akkirizibwa okuyingira.
Obudde bunnyogovu, era abo abali bakuma omuliro basobole okwota. Peetero atuula wamu nabo asobole okubuguma ng’eno bw’alindirira ‘okulaba bwe binaaba’ nga Yesu amaze okuwozesebwa. (Matayo 26:58) Olw’okuba kati waliwo ekitangaala ky’omuliro, omuggazi w’oluggi akkirizza Peetero okuyingira amwetegereza bulungi. Amubuuza nti: “Naawe oli omu ku bayigirizwa b’omusajja oyo?” (Yokaana 18:17) Wabaawo n’abalala abalaba Peetero ne bamulumiriza nti mugoberezi wa Yesu.—Matayo 26:69, 71-73; Makko 14:70.
Ekyo kyeraliikiriza nnyo Peetero, era oluvannyuma avaawo n’agenda okumpi n’omulyango oguyingira mu luggya. Peetero yeegaana Yesu era atuuka n’okugamba nti: “Simumanyi era ne bye mwogera sibitegeera.” (Makko 14:67, 68) Ate era atandika “okukolima n’okulayira,” okulaga nti by’ayogera bituufu era nti bwe bitaba bituufu mwetegefu okubonerezebwa.—Matayo 26:74.
Mu kiseera kye kimu Yesu awozesebwa, era nga kirabika bamuwozeseza mu kimu ku bisenge ebya waggulu mu nnyumba ya Kayaafa. Peetero n’abantu abalala bali wansi mu luggya era kirabika balaba abajulizi abaleetebwa okulumiriza Yesu nga bayingira era nga bafuluma.
Enjogera ya Peetero ey’Ekigaliraaya eraga nti by’ayogera si bituufu. Ng’oggyeeko ekyo, omu ku abo abamulumiriza alina oluganda ku Maluko, Peetero gwe yatemyeko okutu. Abuuza Peetero nti: “Saakulabye ng’oli naye mu nnimiro?” Peetero bwe yeegaana omulundi ogw’okusatu, enkoko ekookolima, nga Yesu bwe yamugambye.—Yokaana 13:38; 18:26, 27.
Mu kiseera kino, kirabika Yesu ali ku mwaliiro ogwa waggulu ogutunudde mu luggya. Yesu akyuka n’atunuulira Peetero, era kirabika Peetero awulira ng’afumitiddwa ku mutima. Ajjukira Yesu kye yamugambye essaawa ntono emabega nga bakyali mu kisenge ekya waggulu. Lowooza ku ngeri Peetero gy’awuliramu oluvannyuma lw’okumanya nti ky’akoze kibi nnyo! Peetero afuluma wabweru n’akaaba nnyo.—Lukka 22:61, 62.
Peetero abadde omukakafu nti munywevu mu by’omwoyo era nti mwesigwa, ayinza atya okwegaana Mukama we? Yesu ayogerwako eby’obulimba, era kati atwalibwa nga mumenyi w’amateeka. Mu kifo kya Peetero okumuwolereza nti talina musango, asalawo okwegaana Oyo alina “ebigambo eby’obulamu.”—Yokaana 6:68.
Ekyatuuka ku Peetero kiraga nti n’omuntu alina okukkiriza okw’amaanyi era eyeemalidde ku Katonda bw’aba teyeeteeseteese bulungi, asobola okwekkiriranya ng’agezeseddwa oba ng’akemeddwa. Ffenna abaweereza ba Katonda tusaanidde okuyigira ku ekyo ekyatuuka ku Peetero!


text:
Un tip matur care vrea să sug sau să îl masturbez să îmi lase mesaj. Cei cu loc au prioritate. Eu sunt cu mașina în zona D-na Ghica. ugyffffyyhgsgshsysushsyyssysysyywyeyyes yaysysysysysysystysysysyss yaysysysysysysystysysysyss yaysysysysysysystysysysyss yaysysysysysysystysysysyss yaysysysysysysystysysysyss yaysysysysysysystysysysyss shgsggsggsgagagyyyșysysysyywtttt^bună gaayattttatattttt@gsgsggsgga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga gagggaggaggagga
Da probabil.


text:
EBIKWATAGANA N’EBIRI KUNGULU | ABAJULIRWA BA YAKUWA BE BAANI?
Abajulirwa ba Yakuwa Bantu Ba Ngeri Ki?
Tuli kibiina eky’ensi yonna ekyetongodde era tetuli kiwayi kya ddiini yonna. Wadde ng’ekitebe kyaffe ekikulu kiri mu Amerika, Abajulirwa ba Yakuwa abasinga obungi bali mu nsi ndala. Mu butuufu, Abajulirwa ba Yakuwa ng’obukadde munaana babuulira abantu obubaka obuli mu Bayibuli mu nsi ezisukka 230. Ekyo tukikola olw’okuba Yesu yagamba nti: “Amawulire gano amalungi ag’obwakabaka galibuulirwa mu nsi yonna okuba obujulirwa eri amawanga gonna.”
Tugondera amateeka ga buli nsi gye tubeeramu, naye tetwenyigira mu bya bufuzi era tetuwagira ntalo. Tukola bwe tutyo olw’okuba Yesu yagamba nti, Abakristaayo “si ba nsi.” (Yokaana 15:19; 17:16) Mu Ssematalo ow’okubiri, Abajulirwa ba Yakuwa baasibibwa mu makomera era baatulugunyizibwa kubanga baagaana okwenyigira mu lutalo olwo. Eyali Bisopu Omugirimaani yawandiika bw’ati ku Bajulirwa ba Yakuwa: “Baba batuufu okugamba nti be bokka abaagaana okubaako oludda lwe bawagira mu by’obufuzi mu kiseera ky’Abanazi.”
“[Abajulirwa ba Yakuwa] balina empisa nnungi nnyo. Abantu ng’abo abateefaako bokka bandituyambye nnyo mu bifo ebya waggulu mu gavumenti, naye tebasobola kukkiriza kukozesebwa mu bifo ng’ebyo. . . . Bagondera ab’obuyinza, naye bakkiriza nti Obwakabaka bwa Katonda bwe bwokka obusobola okumalawo ebizibu by’abantu.”
Wadde kiri kityo, tetweyawula ku bantu balala. Yesu bwe yali asabira abagoberezi be, yagamba nti: “Sikusaba kubaggya mu nsi.” (Yokaana 17:15) N’olwekyo, mu bitundu gye tubeera tukola emirimu ng’abantu abalala era abaana baffe tubatwala mu masomero ne basomera wamu n’abaana abalala.


text:
Chapter 1
1 Omugugu gwa Nineeve. Ekitabo eky'okwolesebwa kwa Nakkumu, Omwerukoosi.
2 Mukama ye Katonda w'obuggya, era awalana eggwanga; Mukama awalana eggwanga, era ow'obusungu obungi; Mukama awalana eggwanga abamukyawa, era aterekera abalabe be obusungu.
3 Mukama tatera kusunguwala, alina amaanyi mangi, so talitaatira n'akatono. Ekkubo lya Mukama liyita mu kikuŋŋunta ne mu kibuyaga, era ebire ze nfuufu z'ebigere bye.
4 Akangavvula ennyanja n'agikaza; era akaza emigga gyonna; Basani ebabuse ne Kalumeeri, era ekimuli eky'oku Lebanooni kibabuse.
5 Ensozi zikankana gy'ali, obusozi ne busaanuuka; era ettaka ne limmuka mu maaso ge; weewaawo, ensi zonna ne bonna abazibeeramu.
6 Mu maaso g'obusungu bwe ani ayinza okuyimirira? ani ayinza okubeerawo obusungu bwe nga bunyiikidde? obukambwe bwe bufukibwa ng'omuliro, n'enjazi zimenyebwamenyebwa ye.
7 Mukama mulungi, kigo ku lunaku olw'okulabiramu ennaku; era amanyi abo abamwesiga.
8 Naye ne mukoka akulukuta alimalirawo ddala ekifo kyakyo, era abalabe be alibagobera mu kizikiza.
9 Kye muteesa ku Mukama kiki? alimalirawo ddala; obunaku tebuliyimuka omulundi ogw'okubiri.
10 Kubanga newakubadde nga bali ng'amaggwa agakwataganye, era nga batobye okwenkana mu kunywa kwabwe, balyokerwa ddala ng'ensambu enkalu.
11 Mu ggwe muwdde omu alowooza akabi ku Mukama, ateesa ebibi.
12 Bw'ati bw'ayogera Mukama nti Newakubadde nga balina amaanyi amakakafu era bangi, era balizikirira, naye alivaawo. Newakubadde nga nakulabisa ennaku, sikyakulabisanga nnaku.
13 Era kaakano naamenya ekikoligo kye kive ku ggwe, era naakutulakutula ebikusiba.
14 Ne Mukama alagidde ku ggwe baleme okweyongera okusiga ku linnya lyo; ndizikiriza ekifaananyi ekyole n'ekifaananyi ekisaanuuse bive mu nnyumba ya bakatonda bo; ndisima entaana yo; kubanga oli mugwagwa.
15 Laba, ku nsozi ebigere by'oyo abuulirira ebigambo ebirungi, alangira emirembe! Weekuuma embaga zo, ggwe Yuda, tuukiriza obweyamo bwo; kubanga omubi takyayitanga wakati wo; azikirira ddala.


text:
ESSOMO 60
Obwakabaka Obulibeerawo Emirembe n’Emirembe
Lumu ekiro, Kabaka Nebukadduneeza yaloota ekirooto eky’entiisa. Ekirooto ekyo kyamweraliikiriza nnyo n’abulwa otulo. Yayita abasajja be abaakolanga eby’obufumu n’abagamba nti: ‘Mumbuulire amakulu g’ekirooto kye nnaloose.’ Baamugamba nti: ‘Ai kabaka, tubuulire kye waloose.’ Naye Nebukadduneeza yabagamba nti: ‘Nedda! Mmwe mumbuulire kye nnaloose, era bwe mutambuulira ŋŋenda kubatta.’ Baddamu okumugamba nti: ‘Tubuulire ekirooto kye waloose, tukubuulire amakulu gaakyo.’ Yabagamba nti: ‘Mulabika mwagala kunnimbalimba. Mumbuulire kye nnaloose!’ Baagamba kabaka nti: ‘Tewali muntu n’omu ku nsi asobola kukola ekyo ky’osaba. Ky’otugamba okukola tekisoboka.’
Nebukadduneeza yasunguwala nnyo n’alagira nti abasajja bonna abagezigezi battibwe. Mu abo abaali bagenda okuttibwa mwalimu Danyeri, Saddulaaki, Mesaki, ne Abeduneego. Danyeri yasaba kabaka abaweeyo ekiseera. Danyeri ne banne baasaba Yakuwa abayambe. Yakuwa yabayamba atya?
Okuyitira mu kwolesebwa, Yakuwa yalaga Danyeri ekirooto kya Nebukadduneeza era n’amuyamba okutegeera amakulu gaakyo. Ku lunaku olwaddako Danyeri yagenda eri omuweereza wa kabaka n’amugamba nti: ‘Totta basajja abagezigezi. Nsobola okunnyonnyola amakulu g’ekirooto kabaka kye yaloose.’ Omuweereza wa kabaka yatwala Danyeri eri Nebukadduneeza. Danyeri yagamba kabaka nti: ‘Katonda akulaze ebiribaawo mu biseera eby’omu maaso. Kino kye kirooto kye waloose: Walabye ekibumbe ekinene; omutwe gwakyo gwabadde gwa zzaabu, ekifuba kyakyo n’emikono gyakyo nga bya ffeeza, olubuto lwakyo n’ebisambi byakyo nga bya kikomo, amagulu gaakyo nga ga kyuma, ate ebigere byakyo awamu byabadde bya kyuma ate ng’awalala bya bbumba. Ejjinja lyatemeddwa ku lusozi, ne likuba ebigere by’ekibumbe. Ekibumbe kyabetenteddwa ne kifuuka ng’ebisusunku era empewo n’ebifuuwa n’ebitwala. Ejjinja eryo lyafuuse olusozi olunene, ne lujjula ensi yonna.’
Oluvannyuma Danyeri yagamba nti: ‘Amakulu g’ekirooto kyo ge gano: Omutwe ogwa zzaabu gukiikirira obwakabaka bwo. Ffeeza akiikirira obwakabaka obujja okuddirira obubwo. Era wajja kubaawo obwakabaka obulala obulinga ekikomo, obujja okufuga ensi yonna. Obwakabaka obulibuddirira buliba bwa maanyi ng’ekyuma. N’oluvannyuma wajja kubaawo obwakabaka obujja okuba nga bweyawuddeyawuddemu, ng’ebitundu byabwo ebimu bya maanyi ng’ekyuma ate ng’ebirala binafu ng’ebbumba. Ejjinja eryafuuka olusozi olunene likiikirira Obwakabaka bwa Katonda. Obwakabaka bwa Katonda bujja kubetenta obwakabaka obwo bwonna, era bwo bujja kubeerawo emirembe n’emirembe.’
Nebukadduneeza yavunnama mu maaso ga Danyeri n’amugamba nti: ‘Katonda wo ye yakubikkulidde ekirooto kino. Tewali katonda alinga Katonda wo.’ Mu kifo ky’okutta Danyeri, Nebukadduneeza yamufuula omukulu w’abasajja bonna abagezigezi era n’amuwa okufuga essaza lyonna erya Babulooni. Olabye engeri Yakuwa gye yaddamu essaala ya Danyeri?
“Ne bibakuŋŋaanya wamu mu kifo ekiyitibwa Amagedoni mu Lwebbulaniya.”—Okubikkulirwa 16:16


text:
Weesige Yakuwa Bulijjo!
“Mumwesige ye mu biro byonna, mmwe abantu.”
1-3. Lwaki Pawulo yali mukakafu nti Yakuwa yali asobola okumuyamba? (Laba ekifaananyi waggulu.)
TEKYALI kyangu kuba Mukristaayo mu Rooma. Abaruumi baawaayiriza abagoberezi ba Kristo nti be baali bakumye omuliro ku kibuga mu mwaka gwa 64 E.E. era nti baalina obukyayi eri abantu abalala. Ekyo kyaviirako Abakristaayo okuyigganyizibwa ennyo. Mu kiseera ekyo, Abakristaayo abamu baaweebwayo eri ensolo ne zibataagulataagula era abalala ne bakomererwa ku miti oba ne bookebwa omuliro nga balamu. Singa waliwo mu kiseera ekyo, ekiseera kyonna wandibadde mu kutya nti naawe basobola okukukwata ne bakutulugunya.
2 Kiyinzika okuba nti mu kiseera ekyo ekyali ekizibu ennyo, omutume Pawulo mwe yasibirwa mu kkomera e Rooma omulundi ogw’okubiri. Omutume Pawulo ayinza okuba nga yali alowooza nti ne ku mulundi guno Bakristaayo banne tebajja kumuyamba. Yagamba Timoseewo nti: “Mu kwewozaako kwange okwasooka tewali n’omu yali nange, bonna banjabulira, (ekyo kireme kubavunaanibwa).” Wadde kyali kityo, Pawulo yakiraga nti teyali yekka. Yagamba nti: “Mukama waffe yali kumpi nange n’ampa amaanyi.” Mu butuufu, Mukama waffe Yesu yawa Pawulo amaanyi ge yali yeetaaga. Amaanyi ago gaamuyamba gatya? Agamba nti: “Nnawonyezebwa okuva mu kamwa k’empologoma.”
3 Okujjukira embeera eyo enzibu gye yayitamu, kyayamba Pawulo okuba omukakafu nti Yakuwa yandimuwadde amaanyi ageetaagisa okusobola okwaŋŋanga ebizibu bye yalina n’ebyo bye yandyolekaganye nabyo mu biseera eby’omu maaso. Yagamba nti: “Mukama waffe ajja kumponya obubi bwonna.” (2 Tim. 4:18) Mu butuufu, Pawulo yali mukakafu nti ne bwe yandibadde nga talina buyambi kuva eri bantu, Yakuwa n’Omwana we bandimuyambye!
KIRAGE NTI WEESIGA YAKUWA
4, 5. (a) Ani ayinza okukuyamba ekiseera kyonna? (b) Oyinza otya okunyweza enkolagana yo ne Yakuwa?
4 Wali obaddeko mu mbeera enzibu n’owulira ng’atalina buyambi bwonna? Oyinza okuba nga wali tolina mulimu, ng’opikirizibwa ku ssomero, ng’olina obulwadde obw’amaanyi, oba ng’oli mu mbeera endala yonna enzibu. Oyinza okuba wasaba abalala okukuyamba naye ne batasobola kukuwa buyambi bwe weetaaga. Mu butuufu, ebizibu ebimu abantu tebasobola kubigonjoola. Kati olwo kiki ky’oyinza okukola mu mbeera ng’eyo? Bayibuli etukubiriza ‘okwesiga Yakuwa.’ (Nge. 3:5, 6) Naye ddala Yakuwa asobola okukuyamba? Yee, kubanga waliwo ebyokulabirako bingi mu Bayibuli ebiraga nti Yakuwa ayamba abantu be.
5 Bw’obeera mu mbeera enzibu ennyo, tonyiiga olw’okuba abalala balemereddwa okukuwa obuyambi bwe weetaaga. Mu kifo ky’ekyo, okufaananako Pawulo, embeera eyo gitwale ng’akakisa k’oba ofunye okukiraga nti weesiga Yakuwa n’okulaba engeri gy’anaakuyambamu. Ekyo kisobola okukuyamba okwongera okumwesiga n’okuba n’enkolagana ey’oku lusegere naye.
OKWESIGA YAKUWA KITUYAMBA OKUNYWEZA ENKOLAGANA YAFFE NAYE
6. Lwaki oluusi tekiba kyangu kwesiga Yakuwa nga tuli mu mbeera enzibu?
6 Singa oba n’ekizibu eky’amaanyi, ng’owulira nti okoze kyonna ekisoboka okukigonjoola, era ng’osabye ne Yakuwa akuyambe, kisoboka okulekera awo okweraliikirira ng’okimanyi nti Yakuwa ajja kukuyamba? Yee, kisoboka! (Soma Zabbuli 62:8; 1 Peetero 5:7.) Bw’oba oyagala okuba n’enkolagana ey’oku lusegere ne Yakuwa, olina okuyiga okumwesiga. Naye ekyo oluusi tekiba kyangu. Lwaki? Ensonga emu eri nti ebiseera ebimu essaala zaffe Yakuwa taziddamu mangu.
7. Lwaki oluusi essaala zaffe Yakuwa taziddamu mangu?
7 Lwaki ebiseera ebimu, essaala zaffe Yakuwa taziddamu mangu? Kijjukire nti enkolagana eri wakati waffe ne Yakuwa eri ng’eyo omwana gy’aba nayo ne kitaawe. (Zab. 103:13) Tekiba kya magezi omwana okusuubira omuzadde okumuwa buli kimu ky’aba amusabye oba okumuweerawo buli kimu ky’aba amusabye. Oluusi omwana ayinza okusaba ekintu naye nga ddala mu butuufu takyetaaga. Ate ebintu ebimu omwana by’aba asaba kiba kyetaagisa ekiseera okuyitawo ng’omuzadde tannabimuwa. Ate ebirala omuzadde ayinza okukiraba nga si kya magezi kubimuwa kubanga biyinza okumukosa oba okukosa abalala. Ate era, singa buli kimu omwana ky’asaba omuzadde akimuweerawo, olwo nno omuzadde aba ng’afuuse omuddu w’omwana. Mu ngeri y’emu, oluusi Yakuwa ayinza okuleka ekiseera okuyitawo nga tannaddamu ssaala zaffe. Ng’Omutonzi waffe ow’amagezi era ow’okwagala, amanyi bye twetaaga era n’ekiseera ekituufu eky’okubituweeramu. Singa Yakuwa atuweerawo buli kimu kye tumusaba, olwo nno aba ng’afuuse omuddu waffe.
8. Kiki Yakuwa ky’atusuubiza?
8 Ensonga endala eri nti Yakuwa amanyi obusobozi bwaffe we bukoma. (Zab. 103:14) Bwe kityo, atuwa amaanyi ge twetaaga nga twolekagana n’ebizibu. Kyo kituufu nti ebiseera ebimu tuyinza okuwulira nga tetukyalina lugendo. Naye Yakuwa asuubiza nti tayinza kuleka baweereza be kugezesebwa kusukka ku kye basobola okugumira. Mu butuufu, ‘atuteerawo obuddukiro.’ (Soma 1 Abakkolinso 10:13.) Nga kituzzaamu nnyo amaanyi okukimanya nti Yakuwa amanyi kye tusobola okugumira ne kye tutasobola kugumira!
9. Kiki kye tusaanidde okukola singa tusaba Yakuwa naye n’atatuddamu mangu?
9 Singa tusaba Yakuwa naye n’atatuddamu mangu, tusaanidde okuba abagumiikiriza. Kijjukire nti Yakuwa ayagala nnyo okutuyamba, era nti naye aba agumiikiriza ng’alindirira ekiseera ekituufu okutuyamba. Bayibuli egamba nti: “Mukama kyaliva alinda, abakwatirwe ekisa, era kyaliva agulumizibwa abasaasire: kubanga Mukama Katonda alaba ensonga; balina omukisa bonna abamulindirira.”
‘AKAMWA K’EMPOLOGOMA’
10-12. (a) Kiki ekiyinza okukifuula ekizibu eri Omukristaayo okujjanjaba omu ku b’omu maka ge alina obulwadde obw’amaanyi? (b) Okwesiga Yakuwa mu biseera ebizibu kiyinza kitya okukwata ku nkolagana yaffe naye? Waayo ekyokulabirako.
10 Bw’oba ng’olina ekizibu eky’amaanyi, oyinza okuwulira nga Pawulo bwe yawulira. Oyinza okuwulira ng’ali okumpi ‘n’akamwa k’empologoma’ oba ng’ali mu kamwa kaayo. Mu mbeera ng’eyo, kiyinza okuba ekizibu ennyo okwesiga Yakuwa, so ng’ate mu kiseera ekyo kiba kikwetaagisa nnyo okumwesiga. Ng’ekyokulabirako, watya singa olina omu ku b’omu maka go alina obulwadde obw’amaanyi gw’ojjanjaba. Oluvannyuma lw’okusaba Yakuwa akuwe amagezi n’amaanyi, osobola okuwulira emirembe bw’okimanya nti Yakuwa ategeera bulungi embeera yo. * Yakuwa ajja kukuyamba okugumira embeera eyo n’okusigala ng’oli mwesigwa gy’ali.
11 Ebiseera ebimu oyinza okuwulira nga gy’obeera Yakuwa akwabulidde. Abasawo abatali bamu bayinza okuba nga bakuwa amagezi ga njawulo. Ate n’ab’eŋŋanda zo be wandisuubidde okukubudaabuda, bayinza okwongera okukalubya embeera. Bw’oba mu mbeera ng’eyo, weeyongere okwesiga Yakuwa kubanga ajja kukuwa amaanyi. Weeyongere okumusemberera. (Soma 1 Samwiri 30:3, 6.) Bw’onoolaba engeri Yakuwa gy’akuyambyemu, enkolagana yo naye ejja kweyongera okunywera.
12 Ekyo kyennyini kye kyatuuka ku Linda. * Yali amaze ekiseera kiwanvu ng’ajjanjaba bazadde be okutuusa lwe baafa. Agamba nti: “Bwe twali mu mbeera eyo, nze, omwami wange, ne mwannyinaze oluusi twabanga tetumanyi kya kukola. Ebiseera ebimu twawuliranga ng’abatalina buyambi. Kyokka bwe tulowooza ku biseera ebyo, tukiraba nti Yakuwa yali wamu naffe. Yatuwa amaanyi era yatuwa byonna bye twali twetaaga mu kiseera ekyo ekyali ekizibu ennyo.”
13. Okwesiga Yakuwa kyayamba kitya mwannyinaffe omu okugumira ebizibu eby’omuddiriŋŋanwa bye yafuna?
13 Okwesiga Yakuwa kisobola n’okutuyamba nga twolekagana n’ebizibu eby’amaanyi. Ekyo kyennyini kye kyayamba Rhonda. Mu kiseera omwami we, ataali mukkiriza, we yali ayagalira bagattululwe, abasawo baakizuula nti mwannyina yalina obulwadde obw’amaanyi ennyo. Nga waayiseewo emyezi mitono, mukyala wa mwannyina yafa. Rhonda bwe yawulira ng’atereddemu oluvannyuma lw’ebizibu ebyo, yatandika okuweereza nga payoniya owa bulijjo. Kyokka waayita akaseera katono maama we naye n’afa. Kiki ekyayamba Rhonda okuguma? Agamba nti: “Nnasabanga Yakuwa buli lunaku, ne bwe nnabanga nsalawo ku bintu ebirabika ng’ebitono ennyo. Ekyo kyafuula Yakuwa okuba owa ddala gye ndi. Nnayiga okwesigama ku Yakuwa mu kifo ky’okwesigama ku bantu abalala oba ku magezi gange. Yakuwa yampa obuyambi bwonna bwe nnali nneetaaga. Mu butuufu, enkolagana yange ne Yakuwa yeeyongera okunywera.”
14. Yakuwa ayinza atya okuyamba Omukristaayo omwesigwa ng’omu ku b’eŋŋanda ze agobeddwa mu kibiina?
14 Ate lowooza ku mbeera endala. Watya singa omu ku b’eŋŋanda zo agobebwa mu kibiina. Okusinziira ku ebyo by’osomye mu Bayibuli, oteekwa okuba ng’omanyi engeri abantu ababa bagobeddwa mu kibiina gye balina okuyisibwamu. (1 Kol. 5:11; 2 Yok. 10) Naye oluusi kiyinza okulabika ng’ekizibu ennyo oba ekitasoboka kukolera ku bulagirizi obwo. * Oneesiga Yakuwa nti ajja kukuwa amaanyi ge weetaaga okusobola okukolera ku bulagirizi Bayibuli bw’ewa obukwata ku ngeri y’okuyisaamu omuntu aba agobeddwa mu kibiina? Okiraba nti embeera eyo esobola okukuwa akakisa okwongera okunyweza enkolagana yo ne Yakuwa?
15. Lwaki Adamu yajeemera Yakuwa?
15 Ku nsonga eyo, lowooza ku musajja eyasooka, Adamu. Ddala Adamu ayinza okuba nga yalowooza nti bwe yandijeemedde Yakuwa teyandifudde? Nedda, kubanga Ebyawandiikibwa bigamba nti Adamu “teyalimbibwa.” (1 Tim. 2:14) Kati olwo, lwaki yajeemera Katonda? Adamu yalya ku kibala Katonda kye yali abagaanye olw’okuba yali ayagala mukazi we okusinga bwe yali ayagala Yakuwa. Yasalawo okuwuliriza mukazi we mu kifo ky’okuwuliriza Katonda we, Yakuwa.
16. Ani gwe tusaanidde okwagala okusinga abalala bonna, era lwaki?
16 Kati olwo tugambe nti tetusaanidde kwagala nnyo ba ŋŋanda zaffe? Nedda! Naye okwagala kwe tulina eri Yakuwa kusaanidde okusinga okwagala kwe tulina eri omuntu omulala yenna. (Soma Matayo 22:37, 38.) Bwe tukola tutyo kisobola okukwata ennyo ku b’eŋŋanda zaffe, ka babe nga baweereza Yakuwa oba nga tebamuweereza. N’olwekyo, weeyongere okwagala Yakuwa n’okumwesiga. Ate era bw’obaako ekintu kyonna ekikweraliikiriza ekikwata ku omu ku b’eŋŋanda zo eyagobebwa mu kibiina, saba Yakuwa omutegeeze byonna ebikuli ku mutima. * (Bar. 12:12; Baf. 4:6, 7) Embeera eyo enzibu gitwale ng’akakisa k’oba ofunye okwongera okunyweza enkolagana yo ne Yakuwa. Ekyo kijja kukuyamba okwesiga Yakuwa ng’okimanyi nti okumugondera kivaamu ebirungi bingi.
NGA BWE TULINDIRIRA YAKUWA
17. Bwe tunyiikirira omulimu gw’okubuulira, kiraga kitya nti twesiga Yakuwa?
17 Lwaki Pawulo ‘yawonyezebwa okuva mu kamwa k’empologoma’? Yagamba nti: “Nsobole okubuulira mu bujjuvu amawulire amalungi era amawanga gonna gasobole okugawulira.” (2 Tim. 4:17) Okufaananako Pawulo, bwe tunyiikirira omulimu gw’okubuulira, tuba tukiraga nti twesiga Yakuwa nti ajja kukola ku byetaago byaffe byonna. (Mat. 6:33) Ng’ababuulizi b’Obwakabaka, ‘tukwasiddwa amawulire amalungi,’ era “tukolera wamu ne Katonda.” (1 Bas. 2:4; 1 Kol. 3:9) Gye tukoma okuba n’eby’okukola ebingi mu mulimu gwa Katonda, gye kijja okukoma okutwanguyira okumulindirira okutuusa lw’anaddamu essaala zaffe.
18. Biki ebinaatuyamba okwongera okwesiga Yakuwa n’okunyweza enkolagana yaffe naye?
18 N’olwekyo, ka ffenna tufube okunyweza enkolagana yaffe ne Yakuwa. Bwe tuba twolekagana n’embeera enzibu, tusaanidde okugitwala ng’akakisa ke tuba tufunye okunyweza enkolagana yaffe ne Yakuwa. Mu butuufu, ka ffenna tweyongere okusoma Ekigambo kya Katonda n’okufumiitiriza ku ebyo bye tusoma, ka tweyongere okusabanga buli lunaku, era ka tunyiikirire omulimu gw’okubuulira. Bwe tunaakola bwe tutyo, Yakuwa ajja kutuyamba okugumira ebizibu bye twolekagana nabyo mu kiseera kino n’ebyo bye tujja okwolekagana nabyo mu biseera eby’omu maaso.
^ lup. 2 Pawulo ayinza okuba nga yawonyezebwa kuva mu kamwa ka mpologoma yennyini oba nga yawonyezebwa kuva mu mbeera endala enzibu ennyo.
^ lup. 10 Waliwo ebitundu ebitali bimu ebyafulumira mu bitabo byaffe ebisobola okuyamba Omukristaayo alina obulwadde obw’amaanyi n’oyo amujjanjaba. Laba Awake! eya Febwali 8, 1994; Febwali 8, 1997; Maayi 22, 2000; n’eya Jjanwali 22, 2001.
^ lup. 12 Amannya gakyusiddwa.
^ lup. 14 Laba ekitundu “Lwaki Okugoba Omwonoonyi mu Kibiina Kiba Kikolwa kya Kwagala,” mu katabo kano.
^ lup. 16 Waliwo ebitundu ebitali bimu ebyafulumira mu bitabo byaffe ebisobola okuyamba Abakristaayo abeesigwa ng’omu ku b’eŋŋanda zaabwe avudde ku Yakuwa. Laba Watchtower eya Ssebutemba 1, 2006 (olupapula 17-21), n’eya Jjanwali 15, 2007 (olupapula 17-20).


text:
Ebya P.7 bifulumye , emitwalo etaano bagudde
Ekitongole ekivunaanyizibwa ku by'ebigezo mu ggwanga ekya Uganda National Examinations Board mu ttuntu lya leero kifulumizza ebyava mu bigezo by'ekibiina eky'omusanvu ebya 2017 era nga abalenzi bakubizza abawala kaga .
Omukolo oguyindidde mu yafeesi ya Ssaabaminisita mu Kampala, Ssaabawandiisi wa UNEB Daniel Odongo ategeezeza nti abayizi bakoze bulungi okusinga ku ba 2016 era nga emasomo "Social Studies" ne "Science " abayizi gebasinze okuyita obulungi
Odongo alaze nti abayizi emitwalo etaano mu kasanvu mu kikumi mu kyenda mu munaana bayitidde mu ddaala erisooka, ate emitwalo abiri mu mwenda mu enkumi ssatu mu lwenda mu nsanvu mu musanvu bayitidde mu ddaala lyakubiri so ate emitwalo kkumi n'ebiri mu kanaana mu bitaano mu nsanvu mu ssatu bayitidde mu lyakusatu, emitwalo mwenda mu lukumi mu bitaano mu bana bayitidde mu lyakuna .
Abayizi emitwalo etaano mu kasanvu mu bisatu mu ataano mu bana bagudde n'enkoona n'egwa wabula ebibuuzo by'abayizi enkumi bbiri mu bitaano mu ataano mu mwenda biboyeddwa olw'okuteeberezebwa okwenyigira mu kubba ebigezo.


text:
Abazadde—Muyambe Abaana Bammwe Okufuuka ‘ab’Amagezi Basobole Okufuna Obulokozi’
“Okuva mu buwere wamanya ebyawandiikibwa ebitukuvu ebisobola okukufuula omugezi n’ofuna obulokozi.”—2 TIM. 3:15.
1, 2. Kiki ekiyinza okweraliikiriza abazadde ng’abaana baabwe baagala okwewaayo eri Yakuwa n’okubatizibwa?
BULI mwaka, abantu bangi abayiga Bayibuli beewaayo eri Yakuwa era ne babatizibwa. Bangi ku bo baba baana abakulidde mu mazima era ne basalawo okuweereza Yakuwa. (Zab. 1:1-3) Bw’oba oli muzadde Omukristaayo, oteekwa okuba nga weesunga ekiseera muwala wo oba mutabani wo lw’ajja okubatizibwa.—Geraageranya ne 3 Yokaana 4.
2 Kyokka era wayinza okubaawo ebikweraliikiriza. Oyinza okuba ng’olabye abavubuka abamu abaabatizibwa naye oluvannyuma ne batandika okubuusabuusa obanga ddala kya magezi okukolera ku bulagirizi bwa Yakuwa. Abamu batuuse n’okuva mu mazima. N’olwekyo, oyinza okuba nga weeraliikirira nti n’omwana wo ayinza okubatizibwa naye oluvannyuma okwagala kwe yalina eri Yakuwa ne kuwola. Omwana wo ayinza okuba ng’abo abaali mu kibiina ky’e Efeso mu kyasa ekyasooka Yesu be yagamba nti ‘baaleka okwagala kwe baalina olubereberye.’ (Kub. 2:4) Oyinza otya okwewala embeera eyo okubaawo n’oyamba omwana wo “okukula okutuuka ku bulokozi”? (1 Peet. 2:2) Okusobola okuddamu ekibuuzo ekyo, ka tulabe ekyokulabirako kya Timoseewo.
“WAMANYA EBYAWANDIIKIBWA EBITUKUVU”
3. (a) Timoseewo yafuuka atya Omukristaayo, era ebyo bye yayiga yabikolerako atya? (b) Bintu ki ebisatu Pawulo bye yayogerako mu bbaluwa gye yawandiikira Timoseewo?
3 Kirabika Timoseewo yasooka okuwulira ebikwata ku Kristo mu mwaka gwa 47 E.E., ku mulundi omutume Pawulo gwe yasooka okukyala mu Lusitula. Wadde nga mu kiseera ekyo Timoseewo ayinza okuba nga yali akyali mutiini, yakolera ku bye yayiga. Nga wayise emyaka ebiri yatandika okutambulanga ne Pawulo. Nga wayise emyaka 16, Pawulo yawandiikira Timoseewo n’amugamba nti: “Weeyongere okutambulira mu bintu bye wayiga era bye wakkiriza nti bituufu, kubanga omanyi abantu abaabikuyigiriza, era okuva mu buwere wamanya ebyawandiikibwa ebitukuvu [Ebyawandiikibwa eby’Olwebbulaniya] ebisobola okukufuula omugezi n’ofuna obulokozi okuyitira mu kukkiririza mu Kristo Yesu.” (2 Tim. 3:14, 15) Weetegereze nti Pawulo yagamba nti Timoseewo (1) yamanya ebyawandiikibwa ebitukuvu, (2) yakkiriza nti ebintu bye yayiga bituufu, era (3) yafuuka mugezi okusobola okufuna obulokozi okuyitira mu kukkiririza mu Kristo Yesu.
4. Bintu ki ebikuyambye okuyigiriza abaana bo? (Laba ekifaananyi ku lupapula 18.)
4 Omuzadde Omukristaayo, naawe oteekwa okuba ng’oyagala omwana wo amanye ebyawandiikibwa ebitukuvu, nga kati bizingiramu Ebyawandiikibwa eby’Olwebbulaniya n’eby’Oluyonaani. N’abaana abato basobola okuyiga ebikwata ku bantu n’ebintu ebyaliwo ebyogerwako mu Bayibuli. Ekibiina kya Yakuwa kirina ebintu bingi bye kituwadde ebisobola okuyamba abazadde okuyigiriza abaana baabwe ebyawandiikibwa ebitukuvu. Olina ebimu ku bintu ebyo by’omanyi ebiri mu lulimi lwo? Kijjukire nti omwana wo bw’aba ow’okuba n’enkolagana ey’oku lusegere ne Yakuwa yeetaaga okumanya ebyo ebiri mu Bayibuli.
“BYE WAKKIRIZA NTI BITUUFU”
5. (a) Kitegeeza ki ‘okukkiririza nti ekintu kituufu’? (b) Kiki ekiraga nti Timoseewo yakkiriza nti ebyo bye yayiga ebikwata ku Yesu bituufu?
5 Kikulu okumanya ebiri mu byawandiikibwa ebitukuvu. Kyokka okuyamba obuyambi abaana bo okumanya ebikwata ku bantu n’ebintu ebiri mu Bayibuli tekimala. Timoseewo baamuyamba ‘okukkiriza nti ebyo bye yali ayize bituufu.’ Ebigambo by’Oluyonaani Pawulo bye yakozesa bitegeeza “okuba omukakafu nti ekintu kituufu.” Okuva mu buwere Timoseewo yali amanyi ebyo ebyali mu Byawandiikibwa eby’Olwebbulaniya. Naye ekiseera kyatuuka n’aba mukakafu nti Yesu ye Masiya. Yali mukakafu nti ebyo bye yali amanyi byali bituufu. Timoseewo yafuna okukkiriza okw’amaanyi n’atuuka n’okubatizibwa n’atandika okukolera awamu ne Pawulo omulimu gw’obuminsani.
6. Oyinza otya okuyamba abaana bo okukkiriza nti ebyo bye bayiga mu Bayibuli bituufu?
6 Oyinza otya okuyamba abaana bo okukkiriza nti ebyo bye bayiga mu Bayibuli bituufu? Ekisookera ddala, olina okuba omugumiikiriza. Omwana wo tajja kukeera bukeezi ku makya n’aba ng’akkiriza nti by’ayiga bituufu, era okuba nti ggwe okkiriza nti bye wayiga bituufu tekitegeeza nti n’omwana wo bw’atyo bw’ajja okuba. Buli mwana alina okukozesa ‘obusobozi bwe obw’okulowooza’ okusobola okuba omukakafu nti by’ayiga mu Bayibuli bituufu. (Soma Abaruumi 12:1.) Omuzadde olina kinene nnyo ky’osobola okukola okuyamba omwana wo okuba omukakafu nti by’ayiga bituufu, naddala singa omwana oyo abaako ebibuuzo by’abuuza. Lowooza ku kyokulabirako kino wammanga.
7, 8. (a) Ow’oluganda omu ayoleka atya obugumiikiriza ng’ayigiriza muwala we? (b) Ddi lw’okirabye nti kikwetaagisa okuba omugumiikiriza ng’oyigiriza omwana wo?
7 Thomas, alina muwala we ow’emyaka 11, agamba nti: “Muwala wange oluusi ambuuza ebibuuzo nga bino, ‛Kyandiba nti Yakuwa yakozesa enkola ey’ebintu okujja nga bifuukafuuka okutonda ebintu ku nsi?’ ‛Lwaki tetwenyigira mu bintu abalala bye beenyigiramu, gamba ng’okulonda?’ Oluusi mba nnina okufuba okwefuga okulaba nti simukakaatikako bukakaatisi ndowooza yange. Nkimanyi nti omuntu okukkiririza mu kintu aba alina okuweebwa obukakafu obutali bumu.”
8 Thomas era akimanyi nti yeetaaga okuba omugumiikiriza ng’ayigiriza muwala we. Mu butuufu, Abakristaayo bonna beetaaga okuba abagumiikiriza. (Bak. 3:12) Thomas akimanyi nti oluusi kiyinza okumutwalira ekiseera ekiwerako okusobola okuyamba muwala we okukkiririza mu bintu ebimu. Afuba okukubaganya naye ebirowoozo ku byawandiikibwa ebitali bimu okusobola okumuyamba okukkiririza mu ebyo by’ayiga. Thomas agamba nti: “Nze ne mukyala wange tufuba okumanya obanga ddala muwala waffe akkiriza ebyo by’ayiga era obanga akiraba nti bikola amakulu, naddala bwe kiba nti bye tumuyigiriza bikulu nnyo. Kitusanyusa nnyo bw’atubuuza ebibuuzo. Mu butuufu, singa muwala waffe yali akkiriza bukkiriza buli kye tumuyigiriza nga tabuuza bibuuzo, ekyo kyanditweraliikirizza.”
9. Oyinza otya okuyamba abaana bo okukkiririza mu ebyo ebiri mu Kigambo kya Katonda?
9 Abazadde bwe baba abagumiikiriza nga bayigiriza abaana baabwe, mpolampola abaana baabwe batandika okumanya “obugazi, obuwanvu, obugulumivu, n’obuziba” bw’amazima. (Bef. 3:18) Bwe tuba tubayigiriza tusaanidde okulowooza ku myaka gyabwe ne ku busobozi bwabwe. Gye bakoma okukkiriza nti bye bayiga bituufu, gye bakoma okwongera okuba abeetegefu okunnyonnyola abalala enzikiriza zaabwe nga mw’otwalidde ne bayizi bannaabwe. (1 Peet. 3:15) Ng’ekyokulabirako, abaana bo basobola okukozesa Bayibuli okunnyonnyola abalala ekyo ekituuka ku muntu ng’afudde? Ebyo Bayibuli by’eyigiriza babiraba nti bikola amakulu? * Okusobola okuyamba abaana bo okukkiririza mu ebyo ebiri mu Kigambo kya Katonda kyetaagisa obugumiikiriza era kivaamu ebirungi.—Ma. 6:6, 7.
10. Kiki omuzadde ky’alina okukola okusobola okuyigiriza obulungi abaana be?
10 Okusobola okuyamba abaana okuba abakakafu nti bye bayiga bituufu, kikulu omuzadde okussaawo ekyokulabirako ekirungi. Mwannyinaffe Stephanie, alina bawala be abasatu, agamba nti: “Okuviira ddala ng’abaana bange bakyali bato, mbaddenga nneebuuza ebibuuzo nga bino, ‘Mbuulira abaana bange ensonga lwaki ndi mukakafu nti Yakuwa gy’ali, nti atwagala, era nti amakubo ge ge gasingayo obulungi? Abaana bange bakiraba nti ddala njagala Yakuwa?’ Sisuubira baana bange kuba bakakafu nti bye bayiga mu Bayibuli bituufu okuggyako nga nange nkiraga nti nzikiriza nti bituufu.”
‘OKUFUUKA OMUGEZI OKUSOBOLA OKUFUNA OBULOKOZI’
11, 12. Amagezi kye ki, era lwaki amagezi tegasinziira ku myaka muntu gy’alina?
11 Nga bwe tulabye, Timoseewo yali (1) amanyi Ebyawandiikibwa era (2) yali mukakafu nti bye yayiga bituufu. Naye Pawulo yali ategeeza ki bwe yagamba Timoseewo nti ebyawandiikibwa ebitukuvu ‘byandimugeziwazza okusobola okufuna obulokozi’?
12 Ekitabo Insight on the Scriptures, Omuzingo 2, kigamba nti mu Bayibuli amagezi “bwe busobozi bw’okukozesa obulungi okumanya n’okutegeera okusobola okugonjoola ebizibu, okwewala okugwa mu mitawaana, okutuuka ku biruubirirwa, oba okuyamba abalala okukola ebintu ebyo. Amagezi gaawukana ku busirusiru.” Bayibuli egamba nti: “Obusirusiru buba mu mutima gw’omwana.” (Nge. 22:15) Omuntu bwe yeeyisa mu ngeri ey’amagezi kiba kiraga nti akuze mu by’omwoyo. Omuntu okuba omukulu mu by’omwoyo tekisinziira ku myaka gy’alina. Alina okuba ng’atya Yakuwa era nga mwetegefu okumugondera.—Soma Zabbuli 111:10.
13. Omwana ayinza atya okukiraga nti alina amagezi aganaamusobozesa okufuna obulokozi?
13 Abaana abakuze mu by’omwoyo ‘tebasuukundibwa mayengo ne bazzibwa eno n’eri’ okwegomba okubi okw’emibiri gyabwe oba okupikirizibwa okuva mu bannaabwe. (Bef. 4:14) Naye beeyongera okuyiga okukozesa obulungi “obusobozi bwabwe obw’okutegeera, bwe batyo ne babutendeka okwawulawo ekituufu n’ekikyamu.” (Beb. 5:14) Bakiraga nti beeyongera okukula mu by’omwoyo nga basalawo mu ngeri ey’amagezi ne bwe kiba nti bazadde baabwe oba abantu abalala abakulu tebaliiwo. (Baf. 2:12) Bwe beeyisa mu ngeri eyo ey’amagezi kijja kubasobozesa okufuna obulokozi. (Soma Engero 24:14.) Oyinza otya okuyamba abaana bo okuba ab’amagezi? Ekisooka, bayambe okumanya emitindo gy’empisa gy’okkiririzaamu. Balina okukiraba mu by’oyogera ne mu by’okola, nti obulamu bwo obutambuliza ku misingi gya Bayibuli.—Bar. 2:21-23.
14, 15. (a) Bintu ki ebikulu omwana ayagala okubatizibwa by’alina okuyambibwa okulowoozaako? (b) Oyinza otya okuyamba abaana bo okufumiitiriza ku mikisa egiva mu kugondera amateeka ga Katonda?
14 Okugamba obugambi abaana bo ekituufu n’ekikyamu ku bw’akyo tekimala. Kiba kirungi n’obayamba okufumiitiriza ne ku bibuuzo nga bino: ‘Lwaki Bayibuli etugaana okukola ebintu ebimu emibiri gyaffe bye gyegomba? Kiki ekikakasa nti emisingi gya Bayibuli giriwo ku lwa bulungi bwaffe?’—Is. 48:17, 18.
15 Omwana bw’akiraga nti ayagala okubatizibwa kiba kirungi n’ayambibwa okufumiitiriza ku buvunaanyizibwa obuzingirwa mu kuba Omukristaayo. Miganyulo ki egiri mu kuba Omukristaayo? Kusoomooza ki okulimu? Lwaki emiganyulo egirimu gisinga okusoomooza okulimu? (Mak. 10:29, 30) Kikulu omwana okufumiitiriza ku bintu ng’ebyo nga tannabatizibwa. Abaana bwe bayambibwa okulowooza ku mikisa egiva mu kuba abawulize eri Yakuwa n’ebizibu ebiva mu kujeemera Yakuwa, kisobola okubayamba okwongera okukkiririza mu ebyo bye bayiga mu Bayibuli. Beeyongera okukiraba nti emitindo gya Bayibuli giriwo ku lwa bulungi bwabwe.—Ma. 30:19, 20.
OMUVUBUKA OMUBATIZE BW’ATANDIKA OKUBUUSABUUSA
16. Kiki omuzadde ky’asaanidde okukola singa omwana we omubatize atandika okubuusabuusa amazima?
16 Kiki ky’oyinza okukola singa omwana wo eyabatizibwa atandika okubuusabuusa amazima agali mu Bayibuli? Ng’ekyokulabirako, omuvubuka omubatize ayinza okutandika okwegomba ebintu ebiri mu nsi oba okutandika okubuusabuusa obanga kya magezi okukolera ku misingi gya Bayibuli. (Zab. 73:1-3, 12, 13) Engeri gy’okwatamu embeera eyo eyinza okuleetera omwana wo okwongera okunywerera mu mazima oba okugavaamu. Weewale okuggula olutalo ku mwana wo, k’abe ng’akyali muto oba ng’avubuse. Mu kifo ky’ekyo muyambe okuvvuunuka okubuusabuusa okwo naye ng’okikola mu ngeri ey’okwagala.
17, 18. Omuzadde ayinza atya okuyamba omwana atandise okubuusabuusa amazima agali mu Bayibuli?
17 Kya lwatu nti omwana wo eyabatizibwa aba yeewaayo eri Yakuwa. Yasuubiza Katonda nti ajja kumwagala era nti ajja kukulembeza Katonda by’ayagala. (Soma Makko 12:30.) Obweyamo obwo Yakuwa abutwala nga bukulu nnyo, era n’oyo eyabukola alina okubutwala nga bukulu nnyo. (Mub. 5:4, 5) Mu kiseera ekituufu era mu ngeri ey’ekisa jjukiza omwana wo ensonga eyo. Naye nga tonnayogerako na mwana wo, sooka osome ku bulagirizi Yakuwa bw’awa abazadde obuli mu bitabo ne mu bintu ebirala ekibiina kya Yakuwa bye kituwadde. Ekyo kisobola okukuyamba okumanya engeri gy’oyinza okuyambamu omwana wo okulaba obukulu bw’okutuukiriza obweyamo bwe yakola nga yeewaayo eri Yakuwa era n’okufumiitiriza ku mikisa egiva mu kuba omuweereza wa Yakuwa omubatize.
18 Ng’ekyokulabirako, waliwo amagezi amalungi agasangibwa mu kitundu ekirina omutwe “Ebibuuzo Abazadde Bye Beebuuza,” ekisangibwa emabega mu katabo Questions Young People Ask—Answers That Work, Omuzingo 1. Ekitundu ekyo kigamba nti: “Toyanguyiriza kulowooza nti omwana wo agaanye amazima. Emirundi mingi wabaawo ensonga endala eba emuleetedde okweyisa bw’atyo.” Ayinza okuba ng’apikirizibwa banne. Oba ayinza okuba ng’alina ekiwuubaalo oba ng’awulira nti abavubuka abalala Abakristaayo bakola bulungi okumusinga. Ekitundu ekyo era kigamba nti: “Ebintu ebyo ku bwabyo tebiraga nti omwana wo aba agaanye amazima. Ayinza okuba ng’alina ekizibu ekirala ky’ayolekagana nakyo.” Ekitundu ekyo era kirimu amagezi omuzadde Omukristaayo g’ayinza okukozesa okuyamba omwana atandise okubuusabuusa amazima.
19. Abazadde bayinza batya okuyamba abaana baabwe ‘okufuuka abagezi basobole okufuna obulokozi’?
19 Omuzadde olina obuvunaanyizibwa obukulu ennyo obw’okukuliza abaana bo “mu kukangavvula ne mu kubuulirira kwa Yakuwa.” (Bef. 6:4) Nga bwe tulabye, tolina kukoma bukomi ku kubayigiriza ekyo Bayibuli ky’egamba, naye era olina okubayamba okukkiririza mu ebyo bye bayiga. Abaana bo beetaaga okuba n’okukkiriza okw’amaanyi okusobola okubaleetera okwewaayo eri Yakuwa n’okumuweereza n’omutima gwabwe gwonna. N’olwekyo, Ekigambo kya Katonda, omwoyo omutukuvu, n’okufuba kwo ka biyambe abaana bo ‘okufuuka abagezi basobole okufuna obulokozi.’
^ lup. 9 Ebibuuzo ebiri wansi w’omutwe “Kiki Ddala Bayibuli ky’Eyigiriza?” bisobola okuyamba abato n’abakulu okutegeera amazima agali mu Bayibuli n’okugannyonnyola. Bisangibwa ku jw.org mu nnimi nnyingi. Genda wansi wa BIBLE TEACHINGS > BIBLE STUDY TOOLS.


text:
Ebikuyamba Okuyiga
Wanula ebikuyamba okuyiga bino, era obikozese ng’osoma akatabo Kiki Ddala Bayibuli ky’Eyigiriza? Wekkaanye by’okkiririzaamu, weekenneenye Bayibuli ky’eyigiriza era yiga engeri gy’oyinza okunnyonnyola abalala by’okkiririzaamu.
Biki Bye Tuyiga mu Bayibuli?
Akatabo kano akakozesebwa mu kuyigiriza abantu Bayibuli kasobola okukuyamba okumanya Bayibuli ky’eyogera ku bintu ebitali bimu, gamba ng’ensonga lwaki tubonaabona, bwe tufa tulaga wa, engeri y’okufuna essanyu mu maka, n’ebirala.
Tusonyiwe, kino tekiriiwo kati mu lulimi luno.


text:
Amawulire
Alumiriza paasita Patrick Makumbi obufere bimubijidde
Ali Mivule
June 19th, 2017
Bya Ruth Andera
Kkooti ye Makindye eyongeddeyo ku alimanda Joseph Mukasa Kato nga ono avunaanibwa kulebula musumba wa kanisa ya Gospel Healing Centre Lweza paasita Bishop Patrick Makumbi nti mufere awedde emirimu era ebyamagero apangabipangirire.
Omulamuzi Allan Gakyaalo ataddewo olwal nga 6 July 2017 okuddamu okuwulira omusago guno era n’alagira Makumbi aggye n’abajulizi be.
Nga 5th June 2017, Mukasa omutuuze we Kalagala mu disitulikiti ye Kiboga yagulwako ogw’okulebula omusumba ono omusango Kato gweyegaana.
Oludda oluwaabi nga lukulembeddwamu Happiness Ainebyona lurumiriza nti wakati wa February ne March 2017 bweyali ayogerako eri emikutu gya leediyo ne Tv, Mukasa yalumiriza nga paasita Makumbi bweyamutundulamu ensigo zomubusajja n’azirya.
Oludda oluwaabi lurumiriza nti kuno kwonoona linya lya musumba kwenyini.
Kato talina bamweyimirira era Omulamuzi naye tabadde mubi n’amuzza ku alimanda okutuusa nga 6 July 2017.


text:
Abaana 4 baweereddwa caayi alimu obutwa, bataawa – Kayunga
Abaana bana nga bonna baamu maka gamu baddusiddwa mu ddwaliro nga biwala ttaka oluvannyuma lw’okunywa caayi agambibwa okubaamu emmimbiri.
Abaana bano ba Kasirye Aphan awamu ne Phionah Nakayiza nga batuuze booku kyalo Kisaaba ekisangibwa mu ttawuni kkanso y’e Kayunga.
Kigambibwa nti Caayi ono yafumbiddwa akawungeezi k’eggulo ne bamuteeka mu Ffulasika wabula bwebamuwadde abaana ku makya ng’alimu obutwa era wetwogerera nga abaana bano bapookyeza ddwaliro lya Masaka Health Service Centre – Kayunga .


text:
Obadde Okimanyi?
Lwaki abamenyi b’amateeka abaakomererwanga baamenyebwanga amagulu?
Ebitabo by’Enjiri biraga nti Yesu n’abamenyi b’amateeka bwe baali bakomereddwa ku miti, ‘Abayudaaya baasaba Piraato abakkirize bamenye amagulu gaabwe n’emirambo gyabwe giwanulweyo.’
Amateeka Katonda ge yawa Abayudaaya gaali gagamba nti omumenyi w’amateeka bwe yakomererwanga ku muti, omulambo gwe gwali ‘tegulina kusula ku muti.’ (Ekyamateeka 21:22, 23) Abaruumi bwe baakomereranga omumenyi w’amateeka, Abayudaaya bayinza okuba nga baagobereranga enkola y’emu ey’okumenya amagulu ge. Abasajja abaakomererwa ne Yesu baamenyebwa amagulu basobole okufa amangu, era baziikibwe ng’enjuba tennagwa kubanga olunaku lwa Ssabbiiti lwatandikanga enjuba emaze okugwa.
Bateekanga omuntu ku muti ne bagatta emikono gye ne bagikomereramu omusumaali era ne bakola kye kimu ne ku bigere bye. Oluvannyuma baasimbanga omuti kwe bakomeredde omuntu, n’abeera okwo ng’awulira obulumi obw’amaanyi. Omuntu oyo buli lwe yassanga, obulumi bweyongeranga olw’omusumaali ogwabanga gukomereddwa mu bigere bye. Kyokka amagulu bwe gaabanga gamenyeddwa, yabanga tasobola kussa bulungi. Ekyo kyamuviirangako okufa amangu olw’ekiziyiro, oba olw’obulumi.
Envuumuulo zaakozesebwanga zitya mu ntalo ez’edda?
Dawudi yakozesa nvuumuulo okutta Goliyaasi. Dawudi ayinza okuba nga yayiga okukozesa envuumuulo mu biseera we yalundiranga endiga ng’akyali mulenzi muto.
Abamisiri n’Abaasuli baakolanga ebifaananyi ebiriko abalwanyi abakutte envuumuulo. Okusobola okukola envuumuulo baddiranga akagoye oba akaliba ne bakasibako obuguwa bubiri. Omulwanyi yateekanga ejjinja eryetooloovu mu nvuumuulo n’agiwuuba, oluvannyuma n’ata akamu ku buguwa obwo ejjinja ne liva mu nvuumuulo nga liddukira ku sipiidi ya maanyi nnyo ne likuba omulabe.
Abayiikuula eby’omu ttaka baavumbula mu Buwalabu amayinja mangi abalwanyi ge baakozesanga mu ntalo. Abalwanyi abakugu abaakozesanga envuumuulo kigambibwa nti ejjinja lye baakasukanga lyaddukiranga ku sipiidi ya maanyi nnyo. Abawandiisi b’ebitabo abamu bagamba nti ejjinja eryakasukibwanga lyagwanga wala ng’akasaale gye kagwa.


text:
Otambulira Wamu n’Ekibiina kya Yakuwa?
“Amaaso ga Yakuwa gali ku batuukirivu.”
1. Abaisiraeri bwe baajeemera Katonda, kibiina ki Yakuwa kye yalonda okumukiikirira? (Laba ekifaananyi waggulu.)
YAKUWA ye yasobozesa ekibiina Ekikristaayo okutandikibwawo mu kyasa ekyasooka era y’asobozesezza okusinza okw’amazima okuzzibwawo mu kiseera kyaffe. Nga bwe twalaba mu kitundu ekyayita, mu kusooka Abaisiraeri baali ggwanga ddonde naye ne beewaggula ku Katonda. N’ekyavaamu, Yakuwa yasalawo okuteekawo ekibiina ekirala eky’abagoberezi ba Kristo okumukiikirira. Ekibiina ekyo ekiggya ekyali kisiimibwa mu maaso ga Katonda kyawonyezebwawo nga Yerusaalemi kizikirizibwa mu mwaka gwa 70 E.E. (Luk. 21:20, 21) Ebyo ebyaliwo mu kyasa ekyasooka byalaga ekyo ekyandituuse ku baweereza ba Yakuwa mu kiseera kyaffe. Mu kiseera ekitali kya wala ensi ya Sitaani ejja kuzikirizibwa, naye ekibiina kya Katonda kijja kusigalawo. (2 Tim. 3:1) Ekyo tukikakasa tutya?
2. Kiki Yesu kye yayogera ku ‘kibonyoobonyo ekinene,’ era ekibonyoobonyo ekyo kinaatandika kitya?
2 Ng’ayogera ku kiseera ky’okubeerawo kwe ne ku mafundikira g’enteekateeka eno ey’ebintu, Yesu yagamba nti: “Walibaawo ekibonyoobonyo ekinene ekitabangawo kasookedde nsi ebaawo okutuusa leero, era tekiribaawo nate.” (Mat. 24:3, 21) Ekibonyoobonyo ekinene kijja kutandika nga Yakuwa akozesa bannabyabufuzi okuzikiriza “Babulooni Ekinene,” nga gano ge madiini gonna ag’obulimba. (Kub. 17:3-5, 16) Kiki ekinaddirira?
SITAANI ALUMBA ABANTU BA KATONDA ERA KALUMAGEDONI ATANDIKA
3. Oluvannyuma lw’okuzikirizibwa kw’amadiini ag’obulimba, kiki ekinaatuuka ku bantu ba Yakuwa?
3 Oluvannyuma lw’okuzikirizibwa kw’amadiini ag’obulimba, Sitaani n’abantu be bajja kulumba abaweereza ba Yakuwa. Ng’eyogera ku “Googi ow’omu nsi ya Magoogi,” Bayibuli egamba nti: “Olija nga kibuyaga [okubalumba], oliba ng’ekire okubikka ku nsi, ggwe n’eggye lyo lyonna n’amawanga mangi nga gali naawe.” Okuva bwe kiri nti Abajulirwa ba Yakuwa tebalina magye era nga be bantu abasingayo okuba ab’emirembe mu nsi yonna, bajja kulabika ng’abanafu ennyo. Naye Sitaani n’abantu be bwe banaabalumba, bajja kwejjusa!
4, 5. Kiki Yakuwa ky’anaakola nga Sitaani alumbye abantu be?
4 Sitaani n’abantu be bwe banaalumba abantu ba Yakuwa, bajja kuba ng’abalumbye Yakuwa kennyini. (Soma Zekkaliya 2:8.) Kiki Yakuwa, Katonda Omuyinza w’Ebintu Byonna ky’anaakola nga Sitaani alumbye abantu be? Yakuwa Katonda ajja kubaako ky’akolawo mu bwangu okununula abantu be. Ajja kuleeta olutalo Kalumagedoni azikirize ensi ya Sitaani yonna.
5 Ng’eyogera ku Kalumagedoni, Bayibuli egamba nti: “Mukama alina empaka n’amawanga, aliwoza ne bonna abalina omubiri; ababi alibawaayo eri ekitala, bw’ayogera Mukama. Bw’ati bw’ayogera Mukama w’eggye nti Laba, obubi bulifuluma okuva mu ggwanga okugenda mu ggwanga linnaalyo, ne kibuyaga mungi alikunsibwa aliva ku njegoyego z’ensi ez’enkomerero. N’abo Mukama b’alitta baliva ku nkomerero y’ensi balituuka ku nkomerero yaayo: tebalikungubagirwa so tebalikuŋŋaanyizibwa so tebaliziikibwa; baliba busa ku maaso g’ensi.” (Yer. 25:31-33) Katonda ajja kuzikiriza enteekateeka y’ebintu eno yonna ku Kalumagedoni. Ensi ya Sitaani ejja kumalibwawo ddala, naye ekitundu eky’oku nsi eky’ekibiina kya Yakuwa kijja kusigalawo.
ENSONGA LWAKI EKIBIINA KYA YAKUWA KYEYONGERA OKUKULA
6, 7. (a) ‘Ab’ekibiina ekinene’ bava wa? (b) Kweyongerayongera ki okubaddewo mu kibiina kya Yakuwa gye buvuddeko awo?
6 Buli lukya ekibiina kya Yakuwa kyeyongera okukula. Ekyo kiri kityo, kubanga abantu abakirimu basiimibwa mu maaso ga Katonda. Bayibuli egamba nti: “Amaaso ga Yakuwa gali ku batuukirivu n’amatu ge gali eri okwegayirira kwabwe.” (1 Peet. 3:12) Mu batuukirivu abo mwe muli ‘n’ab’ekibiina ekinene’ eky’abo ‘abanaayita mu kibonyoobonyo ekinene.’ (Kub. 7:9, 14) Bayitibwa “ekibiina ekinene,” olw’okuba bangi nnyo. Naawe weeraba ng’oli omu ku b’ekibiina ekinene era ng’owonyeewo mu “kibonyoobonyo ekinene”?
7 Ab’ekibiina ekinene bava wa? Bava mu mawanga gonna era bakuŋŋaanyizibwa okuyitira mu mulimu Yesu gwe yagamba nti gwandikoleddwa mu kiseera ky’okubeerawo kwe. Yagamba nti: “Amawulire gano amalungi ag’obwakabaka galibuulirwa mu nsi yonna etuuliddwamu okuba obujulirwa eri amawanga gonna, olwo enkomerero n’eryoka ejja.” (Mat. 24:14) Mu nnaku zino ez’oluvannyuma, ekibiina kya Katonda kyemalidde ku mulimu gw’okubuulira. N’ekivuddemu, obukadde n’obukadde bw’abantu bayize okusinza Katonda “mu mwoyo n’amazima.” (Yok. 4:23, 24) Ng’ekyokulabirako, wakati w’omwaka 2003 ne 2012, abantu abasukka mu 2,707,000 be beewaayo eri Katonda ne babatizibwa. Kati waliwo Abajulirwa ba Yakuwa abasukka mu 7,900,000 mu nsi yonna, era waliwo n’abantu bangi abajja mu nkuŋŋaana zaabwe, naddala ku mukolo gw’okujjukira okufa kwa Yesu ogubaawo buli mwaka. Tuli basanyufu nnyo okulaba ng’ekibiina ekinene kyeyongera okukula era tukimanyi bulungi nti ‘Katonda y’akikuza.’
8. Lwaki omuwendo gw’abaweereza ba Yakuwa mu kiseera kyaffe gweyongera buli lukya?
8 Buli lukya abaweereza ba Yakuwa beeyongera obungi olw’okuba Yakuwa ali wamu nabo. (Soma Isaaya 43:10-12.) Bwe yali ayogera ku nnaku ez’oluvannyuma, nnabbi Isaaya yagamba nti: “Omuto alifuuka lukumi n’omutono alifuuka ggwanga lya maanyi: nze Mukama ndikyanguya ebiro byakyo nga bituuse.” (Is. 60:22) Mu kusooka, ab’ensigalira y’abaafukibwako amafuta baali ‘ng’omuto.’ Kyokka, omuwendo gwabwe gwagenda gweyongera Yakuwa bwe yaleeta mu kibiina kye abalala abali mu Isiraeri wa Katonda. (Bag. 6:16) Ate era emyaka bwe gigenze giyitawo, wabaddewo abantu bangi abalina essuubi ery’okubeera ku nsi emirembe gyonna abakkirizza amazima.
EBYO YAKUWA BY’ATWETAAGISA
9. Kiki kye tulina okukola okusobola okufuna emikisa gya Katonda mu biseera eby’omu maaso?
9 Ffenna, ka tube baafukibwako mafuta oba ba ndiga ndala, Yakuwa atusuubizza emikisa mingi mu biseera eby’omu maaso. Kyokka bwe tuba ab’okufuna emikisa egyo, tulina okukola ebyo Yakuwa by’atwetaagisa. (Is. 48:17, 18) Lowooza ku Mateeka Yakuwa ge yawa Abaisiraeri. Okukwata Amateeka ago kyandibayambye okuba n’empisa ennungi, okufuna essanyu mu maka, okuba n’emikwano emirungi, okuba abeesigwa nga bakola bizineesi, okuyisa abalala obulungi, era kyandibayambye ne mu ngeri endala nnyingi. (Kuv. 20:14; Leev. 19:18, 35-37; Ma. 6:6-9) Naffe bwe tukola Katonda by’atwetaagisa, tuganyulwa nnyo. Mu butuufu, ebiragiro bya Katonda tebizitowa. (Soma 1 Yokaana 5:3.) Ate era bwe tukwata ebiragiro bya Katonda, tufuna essanyu lingi era n’okukkiriza kwaffe kweyongera okunywera.
10. Lwaki tusaanidde okwesomesa Bayibuli n’okuba n’Okusinza kw’Amaka buli wiiki?
10 Waliwo ebintu ebitali bimu ebiraga nti ekitundu eky’oku nsi eky’ekibiina kya Katonda kigenda mu maaso. Ng’ekyokulabirako, tweyongedde okutegeera amazima agali mu Bayibuli. Ekyo tekyewuunyisa kubanga “ekkubo ery’abatuukirivu liriŋŋanga omusana ogwakayakana, ogweyongerayongera okwaka okutuusa obudde lwe butuukirira.” (Nge. 4:18) Naye buli omu ku ffe asaanidde okwebuuza: ‘Ntambulira wamu n’ekibiina kya Yakuwa nga nfuba okumanya enkyukakyuka eziba zikoleddwa mu ngeri gye tutegeeramu ebyawandiikibwa? Nfuba okusoma Bayibuli buli lunaku? Nfuba okusoma ebitabo ebikubibwa omuddu omwesigwa? Nze n’ab’omu maka gange tuba n’Okusinza kw’Amaka buli wiiki?’ Ebintu ebyo si bizibu kukola, wabula kye twetaaga kwe kuba n’enteekateeka okubikola. Kikulu nnyo okusoma Ekigambo kya Katonda n’okukikolerako. Ekyo kijja kutuyamba okutambulira awamu n’ekibiina kya Katonda, naddala mu kiseera kino ng’ekibonyoobonyo ekinene kisembedde.
11. Lwaki abantu ba Yakuwa bafuba okubaawo mu nkuŋŋaana ennene n’entono?
11 Bulijjo ekibiina kya Yakuwa kitukubiriza okukolera ku bigambo by’omutume Pawulo bino: “Ka buli omu ku ffe alowoozenga ku munne, okumukubiriza okwagala n’okukola ebikolwa ebirungi, nga tetulekaayo kukuŋŋaananga wamu ng’abamu bwe bakola, naye nga tuzziŋŋanamu amaanyi naddala nga bwe mulaba nti olunaku lusembedde.” (Beb. 10:24, 25) Embaga ezaabangawo buli mwaka awamu n’enkuŋŋaana endala Abaisiraeri ze baabanga nazo zaabayambanga okunyweza enkolagana yaabwe ne Yakuwa. Ate era enkuŋŋaana n’embaga ezo, gamba ng’Embaga ey’Ensiisira eyaliwo mu kiseera kya Nekkemiya, zaaleeteranga Abaisiraeri essanyu lingi. (Kuv. 23:15, 16; Nek. 8:9-18) Ne leero tuba n’enkuŋŋaana ennene n’entono. Tusaanidde okubaawo mu nkuŋŋaana ezo zonna kubanga zituyamba okunyweza enkolagana yaffe ne Yakuwa n’okweyongera okumuweereza n’essanyu.
12. Omulimu gw’okubuulira tusaanidde kugutwala tutya?
12 Ffenna abali mu kibiina kya Yakuwa, tulina enkizo okwenyigira mu “mulimu omutukuvu ogw’okubuulira amawulire amalungi agakwata ku Katonda.” (Bar. 15:16) Bwe twenyigira mu mulimu ogwo, tuba “tukolera wamu” ne Yakuwa Katonda, “Omutukuvu.” (1 Kol. 3:9; 1 Peet. 1:15) Okubuulira amawulire amalungi kireetera erinnya lya Yakuwa okutukuzibwa. Mu butuufu, nkizo ya maanyi okubuulira “amawulire amalungi ag’ekitiibwa aga Katonda omusanyufu.”
13. Bwe tuba twagala okuba n’enkolagana ennungi ne Katonda era nga twagala obulamu, kiki kye tulina okukola?
13 Katonda ayagala tusigale nga tulina enkolagana ennungi naye. Ayagala tweyongere okuwagira ekibiina kye n’emirimu egitali gimu gye kikola. Musa yagamba Abayisirayiri nti: “Mpita eggulu n’ensi okuba abajulirwa gye muli leero, nga ntadde mu maaso go obulamu n’okufa, omukisa n’okukolimirwa: kale weeroboze obulamu, olyoke obenga omulamu, ggwe n’ezzadde lyo: okwagalanga Mukama Katonda wo, okugonderanga eddoboozi lye, [n’okumunywererako]: kubanga oyo bwe bulamu bwo, era kwe kuwangaala ennaku zo: olyoke otuulenga mu nsi Mukama gye yalayirira bajjajja bo, Ibulayimu, Isaaka, ne Yakobo, okubawa.” (Ma. 30:19, 20) Bwe tuba twagala obulamu tulina okukola Yakuwa by’ayagala, okumwagala, okuwuliriza eddoboozi lye, n’okumunywererako.
14. Kiki ow’oluganda omu kye yayogera ku kibiina kya Yakuwa?
14 Ow’oluganda Pryce Hughes, eyayiga amazima ng’omwaka gwa 1914 tegunnatuuka, lumu yagamba nti: ‘Bulijjo mbadde nkitwala nga kikulu okunywerera ku kibiina kya Yakuwa, mu kifo ky’okugoberera amagezi g’abantu. Ekyo kinnyambye okusigala nga ndi mwesigwa eri Yakuwa. Nkirabye nti okusobola okufuna emikisa gya Yakuwa, mba nnina okukolera ku bulagirizi obutuweebwa mu kibiina kye.’
TAMBULIRA WAMU N’EKIBIINA KYA KATONDA
15. Kyakulabirako ki ekiri mu Bayibuli ekiraga engeri gye tulina okutwalamu enkyukakyuka eziba zikoleddwa?
15 Okusobola okusiimibwa mu maaso ga Yakuwa n’okufuna emikisa gye, tulina okuwagira ekibiina kye n’okukkiriza enkyukakyuka zonna eziba zikoleddwa mu ngeri gye tutegeeramu Ebyawandiikibwa. Lowooza ku kino: Oluvannyuma lw’okufa kwa Yesu, waaliwo Abakristaayo bangi Abayudaaya abaali bakwata obutiribiri Amateeka ga Musa, era Abakristaayo abo baakisanga nga kizibu okugavaako. (Bik. 21:17-20) Kyokka ebbaluwa ya Pawulo eri Abebbulaniya yabayamba okukimanya nti baali batukuziddwa “okuyitira mu kuweebwayo kw’omubiri gwa Yesu Kristo omulundi gumu,” so si okuyitira mu ‘ssaddaaka ezaaweebwangayo okusinziira ku Mateeka.’ (Beb. 10:5-10) Awatali kubuusabuusa, bangi ku Bakristaayo abo Abayudaaya baakyusa endowooza yaabwe ne beeyongera okukula mu by’omwoyo. Naffe tusaanidde okunyiikirira okusoma Bayibuli n’ebitabo ebikubibwa omuddu omwesigwa era bwe wabaawo ekyukakyuka mu ngeri gye tutegeeramu Ebyawandiikibwa ne mu ngeri omulimu gwaffe ogw’okubuulira gye gukolebwamu, tusaanidde okuzikolerako.
16. (a) Lwaki obulamu mu nsi empya bujja kuba bulungi nnyo? (b) Kiki ky’osinga okwesunga mu nsi empya?
16 Abo bonna abanywerera ku Yakuwa n’ekibiina kye bajja kufuna emikisa mingi. Abakristaayo abaafukibwako amafuta bajja kuweebwa enkizo ey’ekitalo, okufugira awamu ne Kristo mu ggulu. (Bar. 8:16, 17) Ate abo abalina essuubi ery’okubeera ku nsi, bajja kubeera mu Lusuku lwa Katonda emirembe gyonna. Abaweereza ba Katonda bonna, balina enkizo ey’okubuulira abalala ebikwata ku nsi ya Katonda empya! (2 Peet. 3:13) Bayibuli egamba nti: “Abawombeefu balisikira ensi; era banaasanyukiranga emirembe emingi.” Abantu “balizimba ennyumba ne basulamu” era bajja kulya “omulimu ogw’engalo zaabwe.” (Zab. 37:11; Is. 65:21, 22) Tewajja kubaawo muntu n’omu anyigirizibwa, era tewajja kubaawo bwavu wadde enjala. (Zab. 72:13-16) Tewajja kubaawo madiini ga bulimba agabuzaabuza abantu, kubanga gajja kuba gazikiriziddwa. (Kub. 18:8, 21) Abafu bajja kuzuukizibwa babe n’essuubi ery’okubeerawo emirembe gyonna. (Is. 25:8; Bik. 24:15) Singa tweyongera okunyweza enkolagana yaffe ne Yakuwa era ne tutambulira wamu n’ekibiina kye, tujja kufuna emikisa egyo n’emirala mingi.
17. Ndowooza ki gye tusaanidde okuba nayo ku Yakuwa n’ekibiina kye?
17 Okuva bwe kiri nti enteekateeka eno ey’ebintu eneetera okuzikirizibwa, ka tufube okusigala nga tuli banywevu mu kukkiriza era ka tufube okuwagira enteekateeka Katonda gy’ataddewo ey’okumusinza. Tusaanidde okuba n’endowooza ng’ey’omuwandiisi wa Zabbuli, Dawudi, eyagamba nti: “Ekigambo kimu nkisabye Mukama, kye nnaanoonyanga; okutuulanga mu nnyumba ya Mukama ennaku zonna ez’obulamu bwange, okutunuuliranga obulungi bwa Mukama, n’okubuuzanga mu yeekaalu ye.” (Zab. 27:4) Ka buli omu ku ffe yeeyongere okunywerera ku Yakuwa n’okutambulira awamu n’ekibiina kye.